“Ares” u Nišu: Žandarmi upali u kafić preko puta stare opštine, ne zna se ko je uhapšen! (FOTO) | Niške Vesti\nPočetak » Sport » “Ares” u Nišu: Žandarmi upali u kafić preko puta stare opštine, ne zna se ko je uhapšen! (FOTO)\n“Ares” u Nišu: Žandarmi upali u kafić preko puta stare opštine, ne zna se ko je uhapšen! (FOTO)\n16. 07. 2017 (16:17) Kategorija: Sport Izvor: TV Zona plus\nDa li je i ko uhapšen u noćašnjoj akciji žandarmerije koja je upala u kafić preko puta stare opštine u strogom centru Niša I dalje nije poznato. Sve se desilo oko jedan sat posle ponoći, a na društvenim mrežama se pojavila i fotografija sa velikim berojem žandarmerisjkih vozila kako kod stare Srbije skreću nedozvoljenim smerom ka ulici Nikole Pašića.\nOčevici kažu da je u kafiću nastao haos I vriska kada je u njega upalo desetak pripadniak žandaremrije. Ceo plato u tom nizu kafića je takođe bio opkoljen, a za kim su tragali I dali su ga našli I dalje nema zvaničnih informacija. Ova policijska akcije deo je akcije „Ares“ sprovedenoj u 27 opština i gradova u Srbiji u kojoj je uhapšeno 360 osoba u Srbiji.\nNiška policija još se nije oglasila, a nema ni saopštenja MUP-a o identitetu eventualno uhapšenih u Nišu, kao i o krivičnim delima koja im se stavljaju na teret.\nKako je izjavio ministar unutrašnjih poslova Nebojša Stefanović, akcija je sprovedena nakon višemesešnih istraga. Stafanović kaže da su uhapšene osobe osumnjičene za različita krivična dela poput neovlašćene proizvodnje i stavljanje u promet opojnih droga, ubistva u pokušaju, silovanja i nedozvoljenih polnih radnji, iskorišćavanje maloletnih lica za pornografiju, zlostavljanje i mučenje, iznude, otmice, teške krađe, razbojništva…\nOduzeto je 167 kilograma narkotika, kokaina, heroina, hašiša, maruihuane i ekstazija kao i da su otkrivene tri laboratorije za proizvodnju marihuane, naveo je ministar Stefanović.\nTakođe, oduzeto je 29 pušaka, 4 automatkse puške, 30 pištolja, jedan kilogram ekspoloztiva, šest bombi i više od 3.000 komada municije.\nDetaljnije: “Ares” u Nišu: Žandarmi upali u kafić preko puta stare opštine, ne zna se ko je uhapšen! (FOTO) / Sport – TV Zona plus\nNIŠKO POZORIŠTE LUTAKA PROSLAVILO 60. ROĐENDAN\nU FOKUSU 22.06.2018.\nVUČIĆ I RADEV U DIMITROVGRADU (VIDEO)\nPRIJEM ZA NAJBOLJE OSNOVCE (VIDEO)\nNENO BELAN PRVOG DANA NISOMNIE (VIDEO)\nNiška skupština odlučila: Aerodrom postaje vlasništvo države (VIDEO)\nAriva litas novi prevoznik na linijama 7, 12 i 34 (VIDEO)\nFudbaleri Olimpijakosa gosti GO Pantelej (VIDEO)\nOdlaže se početak Medijana festa\nZavršnica festivala „Rock in Niš“ (VIDEO)


Ministar Vulin: Jednom pripadnik Vojske, uvek pripadnik Vojske | Ministarstvo odbrane Republike Srbije\nMinistar Vulin: Jednom pripadnik Vojske, uvek pripadnik Vojske\nMinistar odbrane Aleksandar Vulin i prvi potpredsednik Vlade i ministar unutrašnjih poslova Nebojša Stefanović sastali su se danas u Domu Vojske Srbije s penzionerima članovima udruženja koja sarađuju sa ta dva ministarstva. Tema sastanka bila je dalji razvoj i unapređenje međusobne saradnje.\nPrema rečima ministra Vulina, Ministarstvo odbrane ne deli svoje pripadnike na aktivne i penzionisane.\n– Ko god je jednom bio pripadnik Vojske Srbije, ko god je jednom bio u Ministarstvu odbrane, on to ostaje zauvek i mi zauvek brinemo o njemu. Naš sistem vodi računa o bezbednosti svakog građanina naše zemlje, ali vodi računa i o sigurnosti i boljitku svakog našeg pripadnika. Zato nam je položaj naših penzionera veoma značajan, baš kao što nam je značajan i položaj njihovih porodica, rekao je ministar odbrane dodajući da Ministarstvo odbrane želi da poboljša uslove za njihovo lečenje i omogući im da reše svoja stambena pitanja.\nOn je podvukao da će Ministarstvo odbrane učiniti sve kako bi im omogućio da se i na kraju radne karijere osećaju korisnim članovima društva, što svakako jesu.\n– Vojska Srbije vodi računa o svakom svom pripadniku i nastaviće tako da se ponaša. Želim da zahvalim svim vojnim penzionerima na ogromnom razumevanju koje su pokazali prema svojoj državi. I kada je trebalo štedeti i kada se trebalo žrtvovati i kada je trebalo biti na strani svoje zemlje u najtežim vremenima – oni su to bili, naglasio je ministar vojni dodavši da je sada vreme da i oni osete da je bolje i da se njihov materijalni položaj poboljšava. Vreme je, zaključio je on, da im država zahvali za sve što su oni uradili za nju.\nMinistar Stefanović je istakao da ovakvi razgovori omogućavaju uvid u probleme s kojima se suočavaju ljudi koji su iz sistema bezbednosti otišli u penziju.\n- Današnji razgovor s penzionisanim pripadnicima Ministarstva unutrašnjih poslova i Ministarstva odbrane dokaz je da država sistem bezbednosti posmatra kao celovit i bez veštačkih podela. Svi ovi ljudi koji su svoj život posvetili bezbednosti naše zemlje moraju biti jednako tretirani i jednako uvažavani.\nOn je istakao da penzionisani vojni i policijski kadar i te kako može biti iskorišćen za jačanje bezbednosti naše zemlje.\n- Njihovo ogromno znanje, iskustvo i energija mogu da pomognu da Srbija bude bezbednija. Mi smo to već uspeli da uradimo uključivanjem penzionisanih pripadnika Ministarstva unutrašnjih poslova u nastavu u školama. Tako da oni sada, uz aktivne pripadnike policije, predaju učenicima četvrtog i šestog razreda osnovnih škola predmet Osnovi bezbednosti dece i svojim bogatim iskustvom pomažu deci da steknu prva znanja o bezbednosti, rekao je Stefanović, dodajući da smatra da ovaj program može i da se proširi i da se sa ovim predavanjima počne od prvog razreda.\nPredsednik Udruženja vojnih penzionera Srbije Ljubomir Draganjac ocenio je današnji skup vrlo korisnim, jer je pokazao da bivši pripadnici sistema bezbednosti „nisu odbačeni“ i da resorna ministarstva razmišljaju o njima i žele da im pruže podršku.\n– Imamo obećanja nadležnih ministara da će uraditi sve što je u njihovoj moći, a važno je i da prihvataju skoro svaku našu inicajativu, rekao je Draganjac ističući da su resorna ministarstva pokazala veliko razumevanje za probleme s kojima se vojna i policijska udruženja penzionera danas susreću.\nPredsednik Udruženja penzionera Ministarstva unutrašnjih poslova Vladimir Aleksić istakao je da je današnji sastanak bio još jedna u nizu prilika za neposredan razgovor sa ministrima.\n- Dobili smo obećanja da će, kao i do sada, MUP i Ministarstvo odbrane podržavati aktivnosti svojih penzionera koje su u interesu strateških ciljeva oba ministarstva. Penzioneri će, kao i do sada, biti savesni i odani u izvršavanju svojih obećanja i zastupati interese Srbije“ rekao je Aleksić.\nDanašnjem sastanku s dvojicom ministara i predstavnicima udruženja prisustvovali su i državni sekretar u Ministarstvu odbrane Aleksandar Živković, načelnik Generalštaba Vojske Srbije general Ljubiša Diković i direktor Policije Vladimir Rebić.\nSastanak, koji je organizovan na inicijativu dvojice resornih ministara, imao je cilj da se nadležnima predstave problemi koji već duže tište penzionisane pripadnike sektora bezbednosti.\nPredstavnici udruženja penzionisanih pripadnika Ministarstva odbrane i Ministarstva unutrašnjih poslova istakli su da su mnogobrojni problemi rešeni ili su u fazi rešavanja poslednje dve godine, ali da je i dalje dosta otvorenih pitanja koja čekaju rešenje. Učesnici razgovora saglasni su u oceni da postoji prostor za poboljšanje međusobne saradnje, a resorni ministri stekli su bolji uvid u trenutno stanje i probleme s kojima se suočavaju penzionisani pripadnici sektora bezbednosti.


[VIDEO] Gradonačelnica Niša najavila izgradnju ulica ali i dva kružna toka | Belle Amie\n16:03, 20. 02. 2021 Igor Spasić Niš, Saobraćaj, Vest dana, Video 0\nKada je reč o infrastrukturi i izgradnji pojedinih ulica u Nišu, realizacija čeka novu građevinsku sezonu. Gradonačelnica Niša Dragana Sotirovski gostujući u našem jutarnjem programu najavila je nove radove, izgradnju ulica ali i dva nova kružna toka .\nKada je reč o sistemu prioriteta za izgradnju i uređenje, po pitanju lakšeg i boljeg funkcionisanja ulica i infrastrukture u Nišu, kao i samog saobraćaja, da bi se započeli pojedini radovi, čeka se početak nove građevinske sezone. Po rečima gradonačelnice Niša Dragane Sotirovski, sistem prioriteta je stigao i sve aktivnosti i planovi su u skladu sa potrebama lokalnog stanovništva.\nPo rečima gradonačelnice ono što je važno je da se žitelji određene gradske opštine mogu obraitit predsedniku te opštine, kako bi im on dao potrebne odgovore. Kada je reč o asfaltiranju ulica, neophodno je da se prvo sva pravna i imovinska pitanja reše, kao i da se građani priključe na sistem za vodovod i kanalizaciju, kako bi urađen posao bio kvalitetniji i kako kasnije ne bi bilo raskopavanja ulica, poručila je Sotirovski.


Hotel sa nula zvjezdica u Švajcarskoj nema krov, prozore ni vrata ali ima batlera - BIGportal.ba\nHotel sa nula zvjezdica u Švajcarskoj nema krov, prozore ni vrata ali ima batlera\n20 Maja, 2020 20 Maja, 2020 0143\nHotel na otvorenom nastao iz želje da se ukaže na lepote švajcarskih Alpa ovog leta nastaviće poslovanje na veoma neobičan način.\nHotel na otvorenom nastao iz želje da se ukaže na lepote švajcarskih Alpa ovog leta nastaviće poslovanje na veoma neobičan način.\nIako hotel „Nul Stern“ trenutno ne posluje, za ovo leto priprema se svojevrsni „spin-off“ sa sobama bez krova i zidova koji će obuhvatiti još veći broj lokacija u Švajcarskoj. Zvaće se „Zero Real Estate“, prenosi portal „Nova“.\nA post shared by Null Stern Hotel (@nullstern_theonlystarisyou)\nHotel je zapravo delo dvojice braće, konceptualnih umetnika Franka i Patrika Riklina koji su ovim projektom želeli da pošalju poruku o prirodnim lepotama švajcarskih Alpa, ali na jedan malo drugačiji način.\nSam naziv znači bukvalno “nula zvezdica”, a sobe u ovom “hotelu” nemaju ni prozore, ni vrata, pa ni krov.\nOvo zdanje otvoreno je još 2016. i imalo je na raspolaganju nekoliko soba, odnosno apartmana, koji su se nalazili na oko 1.200 metara nadmorske visine u kantonu Sen Galen. Međutim, možda reč „sobe“ nije najsrećniji izbor s obzirom na to da su u pitanju postolja s bračnim krevetom i uz to noćnim ormarićima usred planinske divljine.\nMožda ćete primetiti da ovoj slici nedostaje bar toalet, ali za one koji su odsedali u ovom jedinstvenom luksuzu, u neposrednoj blizini su imali kolibu s toaletom, ali i batler koji im je bio na raspolaganju. Jedna noć za ovu avanturu koštala je nešto više od 200 evra, a lista čekanja je bila ogromna.\nMijatović je poslije 32 godine vratio trofej Lige šampiona u Madrid\nIstorija: Alfa Romeo sportske limuzine u službi zakona\nBrzinski i preukusan ručak za 15 minuta: PASTA SA PILETINOM u bijelom sosu\nMeghan i Harry pokazali su malenu Lilibet kraljici\nKošarkaš Bajerna imao moždani udar – hitno operisan\nJokić ponovo sjajan u porazu Denvera, “brejk” Filadelfije, Bogdanović razigran\nGlasanje o novoj Vladi bez Netanjahua\nDijete poginulo kod Vinkovaca


FLEŠ SA MALOG KALEMEGDANA: Ponovo počinje prodaja sezonskih ulaznica, evo i cena - Jadranska liga, Evroliga, Košarka, The Best Of\nHotSport»Jadranska liga, Evroliga, Košarka, The Best Of»FLEŠ SA MALOG KALEMEGDANA: Ponovo počinje prodaja sezonskih ulaznica, evo i cena\nFLEŠ SA MALOG KALEMEGDANA: Ponovo počinje prodaja sezonskih ulaznica, evo i cena\nDarko Noveski| 2017-09-21T14:58:28+00:00\t21. sep 2017. 15:00|0 komentara|HotSport, KK Crvena zvezda\nKošarkaški klub Crvena zvezda nastavlja prodaju sezonskih ulaznica za takmičarsku sezonu 2017-2018. Prodaja od 25.septembra do 15.oktobra.\nVEST SA JADRANA: Sin NBA Ol-star igrača u Cedeviti...\nSaopštenje Crvene zvezde upućeno navijačima prenosimo u celosti i bez korekcija:\n– Klub je tokom leta vredno radio, i oformio respektabilan sastav za velike izazove koji crveno-beli tim očekuju na terenu u tri takmičenja. Zato je podrška koju tim godinama ima sa tribina, važna i ove sezone, kako bi se zacrtani takmičarski ciljevi i ostvarili!\nPrvi tim KK Crvena zvezda će ove sezone, koja zvanično počinje 29.septembra utakmicom sa „Mornarom“ u Beogradu, odigrati preko 40 utakmica na svom terenu… Uz sezonsku ulaznicu za sezonu 2017/2018 benefiti su zato veliki!\nObezbeđeno je najmanje 15 evroligaških spektakla u dvoranama ’’Aleksandar Nikolić’’ i ’’Kombank areni’’, kao i sve utakmice ABA lige i domaćeg prvenstva u kojima će crveno-beli biti domaćini.\nKlub napominje da će prvi tim veći broj utakmica do januara 2018.godine odigrati u dvorani „Aleksandar Nikolić”.\nPojedinačne ulaznice za utakmice Evrolige prodavaće se po znatno višim cenama zbog ograničenog kapaciteta dvorane. Cene ulaznice za tu priliku biće objavljivane od meča do meča.\nProdaja sezonskih ulaznica počinje od ponedeljka 25.septembra i trajaće do 15.oktobra, a karte će se u regularnoj prodaji, prodavati po ovim cenama:\nTRIBINE A, B, C i D, – 21.000 dinara\nPARTER B i PARTER 4, – 34.000 dinara\nCOURT SEAT – 268.000 dinara\nCOURT SEAT (2.red) – 203.000 dinara\nBOČNI COURT SEAT – 156.000 (1.red) i 126.000 (2.red), 96.000 (3. red).\nProdaja sezonskih ulaznica obavljaće se svakog radnog dana od 12-20 časova, i subotom od 10-18 časova u prostorijama kluba na Malom Kalemegdanu. Takođe, prodaja sezonskih ulaznica za partere (parter B i parter 4) i tribine (A,B,C i D), vršiće se i u TC „Ušće” (prodajno mesto Eventima).\nTakođe, Online prodaja će biti omogućena preko sajta Eventima od prvog dana prodaje, a formular za takvu vrstu kupovine možete pronaći ovde (link)\n– Za vlasnike sezonskih karata od prethodne sezone, važi popust od 1.000 RSD.\n– I ove sezone je organizovana tradicionalna „tiket liga”, a prvih sto takmičara će biti nagrađeni od strane kluba i sponzora po završetku Super lige Srbije, kada se obračunaju svi poeni.\n– Godišnje ulaznice za sezonu 2017/2018 će osim gotovinom moći da se kupe platnim karticama, a za vlasnike kreditnih kartica KOMERCIJALNE BANKE i BANKE INTEZA biće omogućena kupovina na tri ili šest mesečnih rata.\nTAGOVI: Crvena Zvezda, Evroliga, Delije, ABA JTD liga


Zbog krivične prijave majki Srebrenice i Žepe: Dodik dao izjavu SIPA-i | hamdočamo\nZbog krivične prijave majki Srebrenice i Žepe: Dodik dao izjavu SIPA-i\nPredsjednik Republike Srpske Milorad Dodik danas je u Banjoj Luci, u svojstvu svjedoka, dao izjavu pripadnicima Državne agencije za istrage i zaštitu (SIPA), saopćeno je iz Dodikovog kabineta, prenosi Patria.\nDodik je izjavu dao po zahtjevu Tužilaštva BiH, a na okolnosti krivične prijave Udruženja žrtava i svjedoka genocida i Udruženja Pokret „Majke enklave Srebrenica i Žepa“, zbog krivičnog djela „Izazivanje narodnosne, rasne i vjerske mržnje, razdora ili netrpeljivosti“ iz Krivičnog zakona Federacije BiH.\nUdruženje žrtava i svjedoka genocida te udruženje – pokret “Majke enklave Srebrenica i Žepa” podnijeli su 10. juna 2015. godine krivičnu prijavu protiv Dodika, zbog omalovažavanja žrtava zločina i negiranja genocida u Srebrenici.\nUdruženje žrtava i svjedoka genocida tvrdi da je “Milorad Dodik, kao nosilac zvanične vlasti RS-a, izvršio poricanje genocida u Srebrenici, koji je utvrđen pravosnažnom sudskom presudom Međunarodnog suda pravde u Hagu, te negiranje i same sudske presude, čime ona gubi na značaju, a posebno na njenoj važnosti za same žrtve u smislu priznanja zločina i patnji koje su žrtve zločina pretrpile”.\nKrivične prijave podnesene Kantonalnom tužilaštvu u Sarajevu i Tužilaštvu Bosne i Hercegovine.\nU januaru 2007. godine Međunarodni sud pravde je okarakterizirao djelovanje srpskih snaga u Srebrenici kao genocid.\n« Transparency International: Kosovo i BiH u vrhu najkorumpiranijih država Žestoka svađa Šešelja i Jovanovića: Radikali nosili bedževe sa natpisom “U Srebrenici nije bilo genocida” »


ODLAZEĆA GRADONAČELNICA PODRŽAVA OPOZICIJU? – Smederevske novine\nIako se, od kada je 2013-te godine, sa svojim „Pokretom“ prešla u SNS, javno deklarisala kao protivnik politike Demokratske stranke sa kojom je bila u koaliciji, gradonačelnica Jasna Avramović nikada se suštinski nije odrekla svojih nekadašnjih partnera, čiji je manir u vođenju grada zadržala do danas. Tome u prilog govori i njena višegodišnja saradnja sa vlasnicom i urednicom lokalnih „Naših novina“ Vesnom Ristić, koja je svoj privatni nedeljnik pokrenula za vreme mandata Predraga Umičevića, podržavajući tada svaku odluku lokalne vlasti. Nema razloga za čuđenje ako se ispostavi da odlazeća gradonačelnica podržava čak i protest smederevske opozicije, a tim pre što u njemu učestvuju nekadašnji članovi njenog „Pokreta za Smederevo“. Da podsetimo, aktivista Demokratske stranke, Vladan Abramović, a sada najverniji „sluga“ odlazeće gradonačelnice, takođe je u „Pokret“ došao iz redova Demokratske stranke.\nZa sve to vreme, na račun „Respect medie“ “, firme koja je izdavač ovih novina, slivala su se milionska sredstva iz budžeta grada, ali i javnih preduzeća i ustanova.\nTako su, osim za projektno finansiranje medijskih sadržaja, „Naše novine“ svake godine za usluge informisanja i oglašavanja Gradske uprave po osnovu javnih nabavki dobijale po nekoliko miliona dinara – u 2016-oj 3,7 miliona, a godinu dana kasnije 3 miliona dinara. Prošle godine na račun firme Vesne Ristić slilo se čak 5 miliona dinara, a kako je to jedini medij koji se na ovaj način finansira iz gradske kase, po svemu sudeći, istu sumu dobiće i u ovoj godini, pošto je, prema raspoloživim podacima, toliko planirano za ove namene. Takođe, sredstva su na račun dospevala i iz javnih preduzeća i ustanova, pošto su svi plaćali svaku stranu u kojoj bi bili pomenuti u ovom lokalnom nedeljniku.\nNi to nije sve. „Miljenica“ Jasne Avramović sada je i glavni i odgovorni urednik televizije KCN Istok studio Smederevo, koja je počela sa radom upravo zahvaljujući gradonačelnici, nakon silnih pokušaja da potpuno uništi lokalnu Televiziju Smederevo. Ristićeva je, kao osoba od poverenja, imala udela u svemu tome, jer je, još za vreme koalicije sa demokratama postavljena za predsednicu Upravnog odbora ovog lokalnog medija, koji je u to vreme bio javno preduzeće. Sa te pozicije ništa nije učinila kada je Avramovićeva, zahvaljujući bivšoj direktorki, koja je, takođe iz Demokratske stranke, protivzakonito isključila signal Televizije Smederevo, iselila medij iz prostora u kome je bio i skinula predajnik sa Karađorđevog brda, pošto je Direkcija posle 23 godine utvrdila da je tamo bespravno postavljen. Nema sumnje da je Ristićeva znala za nameru da se Televizija Smederevo ugasi, kao i za namere gradonačelnice da na taj način potpuno zavlada medijskim prostorom u gradu na Dunavu, što se, na sreću, nije desilo.\nVesna Ristić poznata je i kao „neformalni“ savetnik odlazeće gradonačelnice, svojevremeno je učestvovala u njenoj kampanji, a bez „zelenog svetla“ Avramovićeve u medijima u kojima radi ništa ne može da bude objavljeno.\n← IZGORELA KINESKA ROBNA KUĆA\nHAPŠENJA POLJOPRIVREDNIKA ZBOG MALVERZACIJA PRILIKOM IZVOZA VOĆA U RUSIJU →\nEKSKLUZIVNO: NIKOLA VUČEN POVERENIK SNS ZA PALANKU\n5 thoughts on “ODLAZEĆA GRADONAČELNICA PODRŽAVA OPOZICIJU?”


DECA ČIJI RODITELJI RADE KOD POSLODAVACA KOJI NE UPLAĆUJU DOPRINOSE, IMAĆE PRAVO NA PUNU ZDRAVSTVENU ZAŠTITU\nRFZO naložio svim filijalama da od danas overavaju dečje knjižice. Ne zna se koliko je dece bez zdravstvenog osiguranja, ali čak 55.000 firmi ne plaća doprinose za zaposlene.\nSvako dete imaće pravo na punu zdravstvenu zaštitu uključujući i decu čiji roditelji rade kod poslodavaca koji ne uplaćuju doprinose. Republički fond za zdravstveno osiguranje poslao je uputstva svim filijalama da od danas overavaju knjižice mališana.\nLanac neplaćenih doprinosa najčešće se lomi na najslabijim karikama - trudnicama i deci. Dragana Soćanin iz Udruženja "Roditelj" kaže da su im se javljale trudnice i porodilje koje su direktno bile oštećene takvom merom države.\n"Trudnica koja se porodila i dobila fiskalni račun na 20 hiljada dinara, morala je da ga plati. U slučaju da nemate da platite, možete da se porodite na ulici i da vas niko ne pogleda", ističe Soćaninova.\nNe zna se koliko je dece u Srbiji bez zdravstvenog osiguranja, ali se prema poslednjim podacima Poreske uprave, zna da čak 55 hiljada firmi ne plaća doprinose za zaposlene. Zato će deci tih roditelja biti overene knjižice po alternativnom osnovu, kao pripadnicima posebno ranjive grupe.\nZaštitnik građana Saša Janković kaže da se ne sme dospustiti da zbog toga što poslodavci krše zakon, a nadležni organi ne reaguju, štetu snosi zdravlje dece.\nPredlog zaštitnika građana podržali su nadležni. Ministar zdravlja Zoran Stanković navodi da je do 31. marta dug doprinosa za zdarvstveno osiguranje iznosio 108 milijardi dinara.\n"To znači da se preko milijardu evra duguje po osnovu zdravstvenog osiguranja. Taj dug je za pet meseci znatno povećan i mi ćemo u narednom periodu dati svima knjižice, ali je pitanje da li ćemo imati zdravstveni sistem koji će pružati negu stanovnicima Srbije", upozorava ministar.\nTek će se videti koliko je ovakva odluka finansijski održiva, ako se ima u vidu da je manjak u državnoj kasi sve veći. Odgovor bi mogao da da novi ministar zdravlja.


Aleksa Ukropina: Čeka nas fizički zahtjevna utakmica - CG Sport\nAleksa Ukropina u najavi meča sa Grčkom prije svega je istakao lošu realizaciju u meču prvog kola grupne faze sa Srbijom. Jasno je da “ajkule” segment igre sa igračem više moraju popraviti, ukoliko žele da savladaju Grke.\n“Mislim da je i onima koji možda nijesu stručnjaci za vaterpolo bilo jasno da naša realizacija napada sa igračem više nije bila kako treba. To je segment koji moramo da popravimo ukoliko želimo da napredujemo i doguramo što dalje u nastavku šampionata”, kaže Ukropina, te dodaje:\n“Grčka je taktički bolja u odnosu na Srbiju i ne oslanja se toliko na individualn kvalitet, a mislim i da su u boljoj kondiciji od Srbije kada je plivanje u pitanju. Zbog toga smatram da nas očekuje fiički dosta zahtjevnija utakmica, ali treba da skupimo snagu i da se potrudimo da ostvarimo što bolji rezultat”, kazao je Ukropina.\nDuel Crne Gore i Grčke igra se u srijedu od 12.10 časova.\nShare the post "Aleksa Ukropina: Čeka nas fizički zahtjevna utakmica"\nTaggedAleksa Ukropinasvjetsko prvenstvo vaterpolo\nPrevious Article Draško Brguljan: Grci vrhunska ekipa, ali imaju slabosti\nNext Article Rakojević: Da izađemo hrabro, vjerujem da možemo da uradimo pravu stvar


Britanski veteran otkrio šta znači 'pantomima NATO aviona' tokom presretanja ruskih letelica! Uigrani detalji mašinerije Vašington - Brisel... - mediji.net\nBritanski veteran otkrio šta znači 'pantomima NATO aviona' tokom presretanja ruskih letelica! Uigrani detalji mašinerije Vašington - Brisel...\n"Ovo je jasna demonstracija kako radi tim Vašington-Brisel", rekao je Klouli\nVeteran britanske i australijske vojske, bivši zamenik šefa vojne misije UN u Kašmiru Brajan Klouli upozorio je da, uprkos teškoj pandemijskoj situaciji, zapad ne odustaje od ofanzivne antiruske propagande.\nNajnoviji primer su objavljeni izveštaji o brojnim „presretanjima“ ruskih aviona krajem marta. Konkretno, Klovli je podsetio na saopštenje NATO-a o presretanju šest različitih grupa ruskih vojnih aviona u blizini vazdušnog prostora Alijanse za...\npresretanjePročitajte još na ovu temu\nVojska Srbije ponovo je digla na noge ne samo region, već i NATO, a svi se uveliko bave oružjem i sistemima koje poseduje naša vojska! Za čudo, njima nisu prioriteti migovi, ili Panciri, ne zanimaju ih specijalne, ni oklopne jedinice i artiljerija gde je naša zemlja i više nego moćna. Ne, ovaj put...\nGeneralni sekretar NATO Jens Stoltenberg rekao je danas da se Alijansa složila da povuče oko 7.000 vojnika iz Avganistana da se uklopi sa odlukom predsednika SAD Džoa Bajdena o povlačenju američkih trupa iz te zemlje od 1. maja.


Đilas: Podneli smo krivičnu prijavu protiv Stefanovića zbog falsifikovanja fakultetske diplome | intervju.rs\nPredsedavajući Saveza za Srbiju (SZS) Dragan Đilas izjavio je danas da je Savez za Srbiju podneo krivičnu prijavu za falsifikovanje dokumenata protiv potpredsednika Vlade i ministra unutrašnjih poslova Nebojše Stefanovića zato što, kako tvrdi, postoje dokazi da je falsifikovao fakultetsku diplomu.\nNa konferenciji za novinare u prostorijama SZS u Beogradu on je kazao da su danas podnete prijave protiv ljudi sa Univerziteta Megatrend koji su bili članovi nostrifikacione komisije, protiv dekana tog fakulteta Mirka Kulića, kao i da je podnet zahtev Prosvetnoj inspekciji za inspekcijskim nadzorom Univerziteta Megatrend.\nĐilas je istakao se Stefanović 2005. godine obratio Univerzitetu Megatrend u Beogradu sa zahtevom da mu nostrifikuju diplomu koju je stekao u Velikoj Britaniji na Megatrend Internešnal (Megatrend International Expert Consortium Limited), ali da ta firma u Engleskoj nikada nije bila registrovana za obrazovanje.\n„Prema podacima koje smo dobili u britanskoj Agenciji za privredne registre, ta firma se nikada nije bavila obrazovanjem. Samim tim tvrdnja Nebojše Stefanovića da je završio fakultet prema britanskom obrazovnom sistemu je neistina. On je predajom dokumenata fakultetu Megatrend u Beogradu 2005. godine izvršio krivično delo falsifikovanje dokumenata“, kazao je Đilas.\nOn je kazao da očekuje od Stefanovića da gradjanima pokaže svoju studentsku i boravišnu vizu u Engleskoj na najmanje tri godine, kako bi dokazao da je završio fakultet.\nPredsednik Pokreta Dveri Boško Obradović izjavio je da „ne samo da je doktorat Nebojše Stefanovića plagijat“, već da on „nema završen ni fakultet“.\n„Rešenjem o nostrifikaciji Megatrenda, a samim tim i omogućavanjem Stefanoviću da nastavi postdiplomske studije izvršeno je krivično delo“, kazao je Obradović.\nOn je dodao da su članovi Komisije za ocenu podobnosti kandidata Fakulteta za poslovne studije Megatrenda Ana Milićević i Tatjana Cvetkovski nakon nakon svog učešća u toj komisiji napredovale.\n„Ana Langović Milićević je trenutno državni sekretar Ministarstva prosvete, pretpostavljam da je to preporuka da dodje na tu poziciju. Tatjana Cvetkovski je član nacionalnog tela za akreditaciju i proveru kvaliteta u visokom obrazovanju“, rekao je Obradović.\nDjilas je povodom izjave minstara unutrašnjih poslova Srbije Nebojše Stefanovića da je pokrenuta istraga zbog sumnje da je njegova kompanija zajedno sa nekadašnjim delom rukovodstva RTS-a, „učestvovala u kupovini različitih televizijskih emisija pod uslovima koji nisu predvidjeni zakonom“ kazao da je to laž.\n„Moja kompanije je uvek radila sve u skladu sa zakonu, ja nisam u njoj od 2005. godine. Samim tim, nema nikakve istrage protiv mene“, rekao je on.\nDjilas je najavio da će tokom nedelje održati konferenciju za novinare na kojoj će dokazati da ništa od tvrdnji ministra Stefanovića nije tačno.\nSlične Teme:Dragan Đilas, Izdvojeno, Nebojša Stefanović, Savez za Srbiju, SZS


Radulović u Hrvatskoj: Dijalog, prijateljstvo i evropske vrijednosti temelj međudržavnih odnosa – Portal Luca\nRadulović u Hrvatskoj: Dijalog, prijateljstvo i evropske vrijednosti temelj međudržavnih odnosa\nDijalog i prijateljstvo oduvijek su ono najvrijednije što kao ljudi dajemo jedni drugima. Crna Gora i Hrvatska vode se principima dobrosusjedstva, evropskih vrijednosti i strateškog partnerstva definisanog kroz članstvo dvije države u NATO. Dosadašnja bilateralna saradnja dokaz je da imamo čvrst temelj, a pred nama su brojne mogućnosti njenog daljeg unapređenja- rekao je šef crnogorske diplomatije Đorđe Radulović tokom prve zvanične posjete Republici Hrvatskoj domaćinu Gordanu Grliću Radmanu, ministru vanjskih i evropskih poslova susjedne zemlje.\nGovoreći na zajedničkoj konferenciji za medije, crnogorski šef diplomatije istakao je da dobrosusjedska saradnja predstavlja jedan od stubova naše vanjske politike, te da je za Crnu Goru ona jednako važna kao i njen strateški cilj, punopravno članstvo u Evropskoj uniji. Na liniji EU integracije, ministar Radulović je istakao da Crna Gora visoko vrednuje nedvosmislenu podršku Hrvatske, podsjetivši da je za nas posebno važna činjenica da je tokom hrvatskog predsjedavanja Savjetom EU, naša zemlja otvorila i posljednje pregovaračko poglavlje.\nU tom kontekstu, naglasio je neupitnu predanost da suštinskim reformama u oblasti vladavine prava, borbe protiv korupcije i organizovanog kriminala ispunimo kriterijume za novu etapu integracionog procesa.\nCrnogorski šef diplomatije je, takođe, dodao da dvije države nemaju otvorenih, već samo pitanja oko kojih imaju različite poglede.\nTakođe je iskazao zahvalnost Raduloviću na polaganju vijenaca u bivšem logoru Morinj, naglasivši da izuzetno cijeni ovaj gest.\nRadman je iskazao neupitnu podršku daljem evropskom putu Crne Gore i spremnost za rješavanjem otvorenih pitanja kroz dijalog, u duhu dobrosusjedstva i prijateljskih odnosa.\nU nastavku je Radman ukazao i na potrebu intenziviranja saradnje na polju zaštite prava nacionalnih manjina, koje predstavljaju kvalitetnu poveznicu dvije države.\nŠefovi diplomatija razmijenili su mišljenja o zaštiti prava manjina, te ukazali na značaj njihovih aktivnosti koje pružaju prepoznatljiv doprinos multietničkom i multikulturalnom skladu država. Prethodno, ministar Radulović sastao se sa predstavnicima Nacionalne zajednice Crnogoraca Hrvatske, čiji je predsjednik Danilo Ivezić predstavio realizovane projekte i planove za obilježavanje predstojećeg jubileja- 30 godina od osnivanja ove Zajednice, te informisao o položaju naše manjine u toj zemlji.\nPozdravio je privrženost Crne Gore evropskim vrijednostima i ponovio podršku Hrvatske našim integracionim procesima.\nNaglasio je važnost unapređenja ekonomskih odnosa dvije države, naročito u oblasti energetike, turizma, saobraćaja, građevinarstva, IT sektora i industrije. U tom kontekstu, ukazao je na važnost daljih konkretnih aktivnosti na planu izgradnje Trans-jadranskog gasovoda, dok je u domenu saobraćaja pozdravljeno ponovno uspostavljanje direktne avio linije na relaciji Podgorica – Zagreb.\nRadulović je izrazio zahvalnost na donaciji 10.000 vakcina koje je Hrvatska donirala Crnoj Gori. Takođe, istakao je važnost podrške Hrvatske evroatlantskim integracijama naše zemlje, te prenio očekivanja da ona neće izostati ni u narednim fazama pristupnog procesa EU.\nKomentarprije 26 minuta


Gradski biciklizam - Bajsologija - strana 10\nČlan udruženja Zoran Bukvić rekao je da je „ministar finansija Siniša Mali izjavio da biciklistima ne treba dati naknadu za prevoz jer imaju sopstveni“. „Znači, kad idete kolima na posao... Čitaj dalje\nGradski biciklizam, Izdvajamo 2 / 18.02.2019\nGrad Bari prvi je u Italiji koji će plaćati građanima da biciklom dolaze na posao, objavio je list Local. Gradonačelnik Barija Antonio Decaro planira da „udvostruči broj bicikala u gradu ove godine“... Čitaj dalje\nGradski biciklizam, Izdvajamo 1 / 08.02.2019\nPredmet javne nabavke male vrednosti oblikovan je u dve partije – bicikli za odrasle i bicikli za decu. Biće nabavljeno ukupno 110 bicikala za odrasle i 100 bicikala za decu.... Čitaj dalje\nGradski biciklizam, Izdvajamo 1 / 07.02.2019\nKada su u SAD pre 15 godina kargo bicikli prvi put počeli da se prodaju, bili u namenjeni “čudacima”. Danas su najprodavaniji model a glavni kupci su porodice sa decom.... Čitaj dalje\nStrana 10 od 41« Najnovije«...89101112...203040...»Starije »


Fabrika namještaja "Benko" proizvodi besplatne maske » pressing.ba\nFabrika namještaja "Benko" proizvodi besplatne maske\nFabrika namještaja "Benko" iz Srebrenika obustavila je proizvodnju namještaja i stavila se u službu građana gdje su započeli sa proizvodnjom zaštitne opreme u ovoj vanrednoj situaciji.\n25.03.2020 u 20:27\n- Kada smo vidjeli da je nestašica maski, javili smo se kriznom štabu i ponudili se da krenemo sa proizvodnjom maski koje su izuzetno neophodne u ovo vrijeme. Zbog novonastale situacije prije svega zbog zaštite zdravlja, 50 radnika smo poslali na odmor a 25 će raditi na izradi zaštitne opreme, kazao je Bego Sendić, vlasnik kompanije "Benko namještaj".\nOn je pojasnio kako se rade maske.\n- Maske se rade od reteksa a zatim idu na sterilizaciju. U početku smo imali problema sa nabavkom guma, ali zahvaljujući gradonačelniku Nihadu Omeroviću uspjeli smo ih nabaviti. Sa ovim repromaterijalom imamo kapacitet da napravimo 200.000 maski. U početku smo pravili oko 1.200 maski a siguran sam da ćemo vrlo brzo doći na 2.000 dnevno. Ono što je najbitnije da će se one dijeliti besplatno i to uglavnom preko Gradskog štaba Civilne zaštite i vjerujemo da neće biti zloupotrebe jer će na njima pisati da su besplatne, kazao je prvi čovjek kompanije "Benko namještaj".\nGradonačelnik Nihad Omerović se zahvalio firmi "Benko namještaj" koja se stavila na raspolaganje društvu kako bi se građani što bolje zaštitili u vrijeme epidemije.\nDirektor Doma zdravlja u Srebrenik doktor Ibrahim Zukić s,e također zahvalio ovoj kompaniji kako bi svi zajedničkim snagama podigli nivo zaštite građana od korona virusa na što veći nivo.


NIŠ Archives - Страница 2 од 3 - Jutarnji GLASnik\nKako piše portal Južne vesti, sednica Skupštine grada Niša, zakazana za 10. april, na kojoj je trebalo da se donese odluka o budućnosti Aerodroma Konstantin Veliki, je odložena do daljnjeg. Južne vesti navode da se o tome se diskutovalo i na sastanku SNS-a u Beogradu, gde je i odlučeno, kako kaže niški poverenik Zvezdan Milovanović, […]\nProvetravanje pesme za svetski Dan poezije Društvo književnika i književnih prevodilaca Niša u saradnji sa gradskim institucijama i organizacijama četvrtu godinu za redom obeležava Svetski dan poezije u Nišu. Organizovanim čitanjem i govorenjem stihova na javnim mestima, ulicama, trgovima i mostovima, članovi Društva sa svojim gostima daju doprinos popularizaciji, pisanju i čitanju poezije. Pozivamo sve […]\nUprava Džez festival Nišvil je predložila Skupštini Grada Niša da na prvoj narednoj sednici donese odluku o podnošenju kandidature tog grada za Evropsku prestonicu kulture 2025. godine, saopšteno je danas. „Prethodne inicijative Nišvila 2011. i 2014. godine, koje su se odnosile na predlog kandidature Niša za 2021. godinu, nisu naišle na razumevanje tadašnjih gradskih vlasti. […]\nPosted on 13/03/2018 18/04/2018 Author Redakcija Jutarnji GLASnik\tComment(0)\nUmesto da kupuje sirovu naftu i derivate i popunjava skladišta kako bi formirala obavezne rezerve nafte, što propisuju i standardi Evropske unije, Srbija troši desetine milione evra za rezervaciju goriva u inostranstvu. Prema rečima sagovornika koji je želeo da ostane anoniman, samo u prošloj godini je potrošeno 30 miliona evra za kupovinu tiketa za rezervaciju […]\nU prvih 10 meseci ove godine zaposleni u Centru za socijalni rad „Sveti Sava“ u Nišu pružili su pomoć 491 žrtvi porodičnog i partnerskog nasilja, a prošle godine u niškom Centru evidentirano je ukupno 411 slučajeva porodičnog i partnerskog nasilja. Podaci Centra za socijalni rad pokazuju da je među žrtvama nasilja, u periodu od januara […]\nDa li je novi Klinički centar Niš urađen po svetskim standardima, kako tvrdi vlast, ili je ipak daleko od njih Moraće da se ruši Vučićevo “remek delo” Klinički centar u Nišu je pred otvaranjem, ali pre toga će morati da se sruši jedan zid jer ulaz nije dovoljno širok da se kroz njega unese medicinska […]


IKEA ukida 7.500 radnih mjesta širom svijeta – Biznis.ba\nobjavljeno 21. nov 2018. u 12:59\nŠvedski proizvođač namještaja IKEA saopštio je da će ukinuti 7.500 radnih mjesta širom svijeta, djelimično kao rezultat nove strategije otvaranja prodavnica u centrima gradova kao dopunu svojim većim objektima.\nIz kompanije je saopšteno da će ukidanje omogućiti fokusiranje na “platformu elektronske trgovine, bolje ispunjavanje potreba potrošača” i na to da ona bude “pogodnija i dostupnija većem broju ljudi”.\nKompanije otvara prodavnice u 30 centara velikih gradova kako bi svima bila dostupna.\n“Moramo da priznamo da se maloprodajni prospekti transformišu u obimu i tempom koji do sada nismo vidjeli”, rekao je Jesper Brodin, direktor “Ingka grupe” , najveće maloprodajne kompanije unutar IKEA franšize.\nOn je dodao da Ikea mora da investira i razvija svoje poslovanje kako bi ispunila potrebe potrošača na bolje i nove načine, prenio je AP.


Izvor: Mondo, 19.Feb.2019, 19:08\nSigurno će još mnogo vremena proteći dok i na superligaškim utakmicama, kao u najjačim ligama Evrope (od sledeće sezone i u Premijer ligi), ne budemo imali primere da je sudija prekinuo meč i posle konsultacijama sa VAR sobom preinačio odluku i doprineo regularnosti takmičenja.\nKorak napred je napravljen u utorak na Skupštini Zajednice klubova Super i Prve lige Srbije, >> Pročitaj celu vest na sajtu Mondo << jer je ovo telo konačno prihvatilo predlog Partizana da se formira Radna grupa Zajednice i Fudbalskog saveza Srbije za uvođenje VAR-a na srpske stadione.\nSkupu u Staroj Pazovi je prisustvovalo 28 delegata, a izostali su predstavnici Crvene zvezde i tri prvoligaša.\nPartizan su predstavljali članovi pravnog tima, potpredsednik Vladimir Vuletić i zamenik generalnog direktora Milorad Nikolić. Detalje sastanka izneo je čelnik crno-belih.\nPartizan već godinama insistira na uvođenju VAR tehnologije.\n"Konfučije kaže da put od hiljadu milja počinje prvim korakom. Mi danas moramo da učinimo taj prvi korak. Kao što je Petronije, uvidevši da je Neron lud i da će zapaliti Rim, prihvatio da izgovori rečenicu 'Neron je lud', posle čega je usledilo 'rekoh i spasih dušu svoju', tako i mi moramo danas da spasemo duše naše. Priča da je VAR skup i da nemamo infrastrukturu da ga podržimo podseća na 1808. kad je Dositej Obradović doneo prvi krompir u Srbiju. Nije niko hteo da ga jede, nazivali su ga đavolom hranom, da bi se danas krompir smatrao strateškom nacionalnom srpskom hranom. Zato je i VAR nacionalna strateška fudbalska hrana i naša je dužnost da ga uvedemo", naglasio je Vladimir Vuletić.\nU narednom periodu formiraće se telo koje će da spremi nacrt plana kako bi VAR funkcionisao u Superligi, odnosno kako bi se pre svega rešili infrastrukturni i finansijski problemi oko tehnologije.\nPlan je da se VAR koristi na utakmicama Superlige od sezone 2021/22. Predstvanik Partizana u tom telu biće Nikolić, a na predlog Vuletića.\nSada ostaje da sačekamo da se steknu uslovi za uvođenje VAR-a, kao što bi pre toga ljubiteljima fudbala, u skladu sa modernizacijom informisanja, trebalo omogućiti da prate dešavanja na superligaškim terenima.\nIzvor: Sportske.net, 19.Feb.2019\nNajkvalitetnije fudbalsko takmičenje u Srbiji uskoro bi moglo da dobije naslovnog sponzora posle dužeg vremena...Nekoliko sezona unazad fudbalski šampionat u Srbiji nosi naziv Super liga, pošto Zajednica nije uspela da pronađe naslovnog sponzora...Pronalaženje naslovnog sponzora nije jednostavno,...


Marko Spirić: Projekat "Prevencija digitalnog nasilja" - Pokazivač\nUdruženje pripadnika policije i naučnih radnika bezbednosnih nauka ,,Bezbednosni biro” na planu edukativnog i naučnog rada, postigao je izuzetne rezultate na temu ,,Prevencija digitalnog nasilja nad decom”. Tom prilikom predsednik Bezbednosnog biroa, Nenad Padori, izjavio je sledece: ,,Vodeci se činjenicom i prateci bezbednosnu situaciju na globalnom nivou u sferi bezbednosti na internetu, tačnije nivoa bezednosne kulture u eri savremene komunikacije i konstatnog napretka tehnologije, gde je internet postao svakodnevnica i sastavni deo života , pronašli smo potrebu za podizanjem svesti i bezbednosne kulture naročito kod dece u cilju sprečavanja digitalnog nasilja. Veoma sam ponosan na svakog člana tima Bezbednosnig biroa, a satisfakciju uspešnog rada na projektu dobili smo i od funkcionera drzave Merilend, gde nas u narednom periodu očekuje niz aktivnosti , kojima ćemo doprineti i da deca na drugoj strani sveta kroz projekat podignu sopstvenu svest o značaju bezbednosti dok surfuju internerom.\nGde pronalaziš inspiraciju i snagu za tako odgovoran rad?\n– Svakodnevno kada na ulici ugledan osmeh na licu dece, srce dobije spoznanje iskrene ljubavi i zaista mislim da je spokojno detinjstvo svakog deteta jedini siguran put ka miru na globalnom nivou, tu je osnovna inspiracija koja svakodnevno vas navodi da svakim danom date svoj maksimum i mislim da bezbednost dece treba da bude prioritetan cilj kako vladinih tako i nevladinih organizacija koji dolaze iz sfere bezbednosnih nauka. Takođe puno zahvalnosti svim mojim prijateljima i ljudima koje volim, jer to je snaga jedinstva i ljubav je pokretač svega i naravno moja svakodnevna podrška u liku Jelene Bursać, svako ima od nas svoju mirnu luku i izvor pozitivne energije – izjavio je predsednik Bezbednosnog biroa Nenad Padori.\nPrethodni tekstOdržan Business Women Awards\nSledeći tekstOnlajn obrazovanja za decu bez roditeljskog staranja


NBS: Referentna kamatna stopa ostaje 4,25 odsto - PKS-RPK Novi Sad\nIzvršni odbor Narodne banke Srbije (NBS) zadražao je danas referentnu kamatnu stopu na postojećem nivou, 4,25 odsto, saopštila je NBS. Kako je ocenio odbor, u trenutnim okolnostima postojeći stepen ekspanzivnosti monetarne politike obezbedjuje da se inflacija početkom sledeće godine vrati i stabilizuje u granicama cilja.\n„Prilikom donošenja odluke o zadržavanju referentne stope, Izvršni odbor je imao u vidu i dalje prisutnu neizvesnost na medjunarodnom robnom i finansijskom tržištu, kao i očekivano slabljenje dezinflatornih pritisaka po osnovu svetskih cena primarnih proizvoda u narednom periodu. S druge strane, smanjenju uticaja spoljnih rizika doprinose domaći faktori, pre svega postignuto i očekivano dalje smanjenje unutrašnje i spoljne neravnoteže“, navodi se u saopštenju.\nDodaje se da bi oporavak cene nafte i primarnih poljoprivrednih proizvoda na svetskom tržištu, uz očekivano povećanje inflacije u zoni evra i ubrzaniji oporavak ekonomske aktivnosti u Srbiji, trebalo da doprinese postepenom rastu medjugodišnje inflacije u narednom periodu.\nPrema majskoj srednjoročnoj projekciji NBS, inflacija bi u granice cilja trebalo da se vrati početkom sledeće godine, a zatim nastavi kretanje na nivou od oko tri odsto.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće 7. jula.


U kompanijskom Centru za edukaciju, polaznici AmChamps avanture su započeli dvosatno predavanje koje je održao generalni direktor Coca-Cola za Srbiju i Crnu Goru, Aleksandar Ružević. Gospodin Ružević je prvo predstavio istorijat ove velike svetske kompanije u Srbiji, njen razvojni put i osnovnu viziju koja se nije promenila od samog početka, a to je da budu neprikosnoveni lideri na tržištu i svojim potrošačima ponude najkvalitetniji proizvod. Posebno je naglasio koliko Coca-Cola Hellenic ima visokorazvijenu korporativnu društvenu odgovornost, te da ulaže u održivo poslovanje, zaštitu životne sredine i razvoj lokalne zajednice u Srbiji.\nOno što je ostavilo najveći utisak na studente i menadžere jeste priča o profesionalnim počecima gospodina Ruževića, koji je pre dvadeset godina započeo svoju karijeru od pozicije asistenta. „Za napredovanje u karijeri potrebni rad, trud i mobilnost, jer jedino tako možemo da doprinesemo ne samo uspešnosti kompanije u kojoj radimo, već i sopstvenom profesionalnom uspehu“, izjavio je Ružević. Takođe, naglašeno je da uz požrtvovanje i spremnost njegove porodice da ga prati na putu do uspeha bila za njega od vitalnog značaja. Najveće priznanje koje je dobio u karijeri jeste prilika da bude na čelu Coca-Cola Hellenic i uz pomoć svih zaposlenih, od lokalne fabrike napravi jednu od najuspešnijih na svetu u ovoj industriji.\nNa samom kraju predavanja, AmChamps-ovci su postavljali brojna pitanja, vezana za sam napitak Coca-Colu, da li ima razlike u proizvodnji kod nas i u inostranstvu, kao i pitanja vezana za njegov lični i profesionalni put, izazove i greške koje je pravio tokom karijere.


Preregistracija i proširenje prava šamačkog udruženja roditelja sa četvoro i više djece :: Dešavanja u Bijeljini ::\n30. November 2021. / 16:23\nPreregistracija i proširenje prava šamačkog udruženja roditelja sa četvoro i više djece\nNačelnik opštine Šamac Đorđe Milićević i predsjednik Republičkog udruženja roditelja sa četvoro i više djece Miladin Gotovac dogovorili su danas na sastanku preregistraciju šamačkog udruženja, koje u opštini Šamac postoji duže, ali nije bilo aktivno.\n"Razgovarali smo i o proširenju prava za porodice četvoro i više djece i dogovorili podršku u okviru budžeta opštine Šamac za iduću godinu šamačkom udruženju, koje će nastaviti sa radom", naveo je Milićević.\nPredsjednik Republičkog udruženja roditelja sa četvoro i više djece Miladin Gotovac,nakon sastanka rekao da su dogovorili preregistraciju šamačkog udruženja i da se isto priključi republičkom, te da se zajednički radi u interesu svih porodica u Srpskoj.\n„Posebno se zahvaljujem načelniku u dijelu podrške programu rada, podrške porodici. Nadam se da će nas podržati u Savezu opština i gradova RS čiji je on član i smatram da svi zajednički možemo uspjeti u ovom projektu“, kaže Gotovac.\nOn je dodao da su za predsjednika šamačkog udruženja roditelja sa četvoro i više djece predložili Branku Gajanović iz Šamca, majku petoro djece.\n"Prvi zadatak, nakon preregistracije, biće da još jednom provjerimo koliko je takvih porodica. Do sada ih je 17 koje redovno dobijaju od opštine po 150 KM mjesečno. Nakon toga radićemo na unapređenju našeg položaja", navela je Gajanovićeva.


Barbike koje slave uspešne žene | CityMagazine\nBarbike koje slave uspešne žene\nNakon istraživanja u kojem je učestvovalo 80.000 majki, kompanija Mattel, odgovorna za proizvodnju popularnih Barbika, je saznala da 86% njih brine kakvi se uzori nameću njihovim ćerkama.\nKao odgovor na njihovu zabrinutost, u kompaniji je odlučeno da se na tržište izbaci nova serija lutaka baziranih na uspešnim ženama iz prošlosti, ali i današnjeg vremena.\n„Devojčice su uvek sa našim lutkama odigravale scenarije u kojima su Barbike mogle da imaju najrazličite profesije. Drago nam je da smo sada u prilici da ih naučimo o ženama koje su dostigle vrhunac u svojim oblastima i tako ih podsetimo da imaju šansu da postanu šta god požele“, izjavila je Liza Meknajt, glavna menadžerka poznatog brenda lutaka.\nMeđu modernim Barbikama se nalaze one nastale po ugledu na slavnu pionirku avijacije Ameliju Erhart, meksikansku umetnicu Fridu Kalo, rediteljku Peti Dženkins (Čudesna žena), ali i mnoge druge uspešne žene. Pogledajte i sami kako izgledaju ove inspirativne lutke u našoj galeriji.\nAmelija Erhart, pionirka avijacijeOtvori galeriju\nTrikovi jednog tate za uspavljivanje beba\nMama fotografijama otkriva kako izgleda odgajati tri sina\nMina Lazarević o filmu „Pčelica Maja: Medene igre“\nMali vampir: Od danas u bioskopima barbie · barbika · uspešne žene\nMali vampir: Od danas u bioskopima\nBebe najbolje „upropašćavaju“ fotografije\nOsmeh medvedića Lina: Recept za vedar dan


Svetska banka: Ekonomski OBLACI nad Balkanom - Bizlife.rs\nSvetska banka: Ekonomski OBLACI nad Balkanom\n19:00 Vašington, 08.10.2019.\nEkonomska aktivnost na Zapadnom Balkanu se usporava jer se nastavlja silazni trend investicija i izvoza, saopštila je Svetska banka.\nPrema proceni novog redovnog ekonomskog izveštaja Svetske banke pod naslovom “Rastuće neizvesnosti”, rast u regionu će u 2019. godini iznositi 3,2 odsto, što je pad u odnosu na 3,9 odsto u 2018.\nNjihova je procena da, iako se za 2020. i 2021. godinu predviđa rast regionalne ekonomije, on će ostati neznatno ispod desetogodišnjeg maksimuma postignutog 2018. godine.\n“Kontinuirani rast u regionu pomoći će u otvaranju novih radnih mesta, uključivanju većeg broja žena na tržište rada i u rešavanju izazova emigracije”, rekla je regionalna direktorka Svetske banke za Zapadni BalkanLinda Van Gelder.\nDodala je da “skupljanje ekonomskih oblaka na horizontu upućuje na potrebu da donosioci politika ojačaju konkurentnost, povećaju efikasnost i efektivnost javne potrošnje i reše rastući fiskalni disbalans, kako bi nadogradili ove uspehe i stimulisali održivi rast”.\n“Čak i sa ovako pozitivnim ekonomskim kretanjima, samo 44 odsto radno-sposobnog stanovništva na Zapadnom Balkanu ima posao, a neaktivnost na tržištu rada je i dalje prisutna sa 48 odsto, te su zabrinjavajuće sve veće međuregionalne razlike u rezultatima tržišta rada”, navele je Svetbanka u saopštenju.\n“Strože kontrole fonda zarada, smanjenje poreskih izdataka i bolje targetiranje socijalnih programa mogu da rezultiraju većim javnim ulaganjima, povećanjem jednakosti i stvaranjem fiskalnih rezervi kako bi se ublažili rastući rizici u regionu, navela je Svetska banka u ekonomskom izveštaju za Zapadni Balkan.


STROGO POV: Ovako je prisluškivala grupa Dijane Hrkalović (EKSKLUZIVNE FOTOGRAFIJE) - Afera\n„Glas javnosti“ poseduje krivičnu prijavu, podnetu Tužilaštvu za organizovani kriminal, u kojoj se opisuju počeci rada grupe Dijane Hrkalović, bivše državne sekretarke u MUP-u, koja je sada u Centralnom zatvoru.\nU nekoliko nastavaka „Glas“ će ekskluzivno preneti celokupnu krivičnu prijavu radnika MUP-a Dejana Tripkovića, diplomiranog inženjera elektrotehnike, koju je podneo 30. decembra 2015. godine. U njoj se do detalja objašnjava kako su funkcionisale paralelne strukture u policiji, ko su bili članovi, koga su prisluškivali, kako su uklanjani dokazi… Da su policija i Specijalno tužilaštvo išta uradili po ovoj prijavi nikada ne bi došlo do zloupotreba u policiji, formiranja klana Veljka Belivuka, monstruoznih zločina koji su zaprepastili ne samo Srbiju već i svet.\nBez uredničkih intervencija „Glas“ će objaviti istinu koja kasni punih šest godina…\nProtiv Nebojše Stefanovića, ministra unutrašnjih poslova, i Dijane Hrkalović, u to vreme zamenik šefa kabineta ministra, kao i protiv drugih radnika MUP-a podnosim krivičnu prijavu. Postoji osnovana sumnja da su oni zloupotrebili službeni položaj jer su sprovodili mere opservacije i tajno pratili novinarku lista „Alo“ Svetlanu Vojinović, bez otvorene operativne obrade, bez naredbe suda, suprotno instrukciji o operativnom postupanju.\nŠikaniranje policajca od ugleda\nDejan Tripković je u vreme početka zloupotreba u MUP-u od strane grupe Dijane Hrkalović radio na bezbednosno-tehničkim poslovima u Odeljenju za poslove bezbednosti Kabineta ministra unutrašnjih poslova. On je 2004. godine imenovan za člana radne grupe za rasvetljavanje ubistva novinara Milana Pantića, a pomagao u rasvetljavanju ubistva Slavka Ćuruvije. Posle podnošenja prijave postao je meta šikaniranja i premeštanja na radna mesta koja su ispod njegovih kvaliteteta i znanja.\nTerete se, takođe, za trgovinu uticajem zato što su, koristeći svoj službeni položaj uticali da se unište dokazi – devet hard diskova i tri štampača MUP-a sa podacima, a sve sa ciljem da se spreči otkrivanje krivičnog dela. Postoji, kako se navodi u prijavi, i osnovana sumnja da su, s aistim ciljem, izvršili prekršaj tako što su dokument o uništenju pomenute opreme popunili neistinitim podacima i označili stepenom tajnosti strogo poverljivo.\nIzveštaj grupe Dijane Hrkalović o praćenju Svetlane Vojinović\nKako je naveo, četvrtog decembra 2014. godine, na umreženom kolor štampaču koji koristi, 4. decembra 2014. primetio je dokument pod naslovom „Izveštaj u vezi izvršene opservacije“, sa fotografijom u boji ženske osobe, pored koje je bilo napisano ime: Svetlana Vojinović i jedinstven matični broj. U izveštaju je opisano da je 3. decembra 2014. godine vršena opservacija te osobe od jutarnjih do večernjih sati, kod novinsko izdavačke kuće „Ringier Aksel Springer“ gde je ona zaposlena.\nOdštampani papir nije imao elemente regularnog dokumenta: bio je bez oznaka organizacione jedinice, delovodnog broja, stepena tajnosti i bez potpisa, što je ukazivalo na zloupotrebu službenog položaja i zadiranje u privatnost praćene osobe. Dokument je, pored mog, mogao da bude odštampan jedino sa računara kolege iz kancelarije Momčila Stevanovića, ali je za tim računarom u tom trenutku bio Srećko Lazić.\nPrva pomisao pri pogledu na dokument bila je da, ako se novinarki Vojinović nešto desi, niko ne bi mogao da skine odgovornost i bruku sa njihove organizacione jedinice, ali i kompletnog MUP-a. Uzeo je dokument pre nego što je Lazić došao do štampača, bezuspešno se raspitujući za njega.\nDokaz o preuzetom izveštaju o tajnom praćenju\nDokument sam fotografisao i potom, istog dana, upoznao sa tim Milutina Ateljevića, zamenika načelnika, koji je u tom trenutku vodio Odeljenje, jer je načelnik ranije premešten. Ponudio je da o tome napiše službenu belešku, ali je Ateljević odgovorio da bi je istog momenta odneo Dijani Hrkalović koja je tada bila zamenik šefa Kabineta ministra. Belešku ipak nisam napisao jer bi to značilo da obaveštavam upravo nalogodavca pomenutih nelegalnih aktivnosti.\nSituacija u Odeljenju za poslove bezbednosti Kabineta ministra unutrašnjih poslova bila specifična, jer su dolaskom ministra Nebojše Stefanovića povučena sva prethodna ovlašćenja za rad Odeljenja. Avgusta 2014. odeljenje dobija ovlašćenja za rad na primeni Zakona o tajnosti podataka na nivou Ministarstva, u smislu izrade bezbednosnih provera za fizička i pravna lica radi izdavanja sertifikata za pristup tajnim podacima, kao i za obezbeđivanje uslova za formiranje Podregistra za razmenu stranih tajnih podataka sa Ministarstvom.\nUbrzo, Odeljenje dobija nove radnike. Iz građanstva prvo zaposlenje u Ministarstvu dobijaju Goran Papić i Vladimir Tintor, obojica sa srednjom stručnom spremom. Primaju se i Darko Luković, sa par meseci staža u Bezbednosno informativnoj agenciji i pomenuti Srećko Lazić iz Policijske uprave za Grad Beograd, PS Savski venac. Zajedno sa novoprimljenima, postojeći radnici Odeljenja Dejan Udovičić, Aleksandar Ljubičić, Marko Zorica, kasnije i Dejan Pejić, počinju od septembra iste godine da obavljaju poslove koji se kriju od ostalih zaposlenih, a za koje se dokumenta ne zavode u postojeće evidencije.\nPROČITAJTE JOŠ: BIOENERGETIČAR IZVEO TERAPIJU NAD JOVANOM JEREMIĆ, SVA SE SAVILA\nKIRJOS UZ NOVAKA: Đokovića ne tretiraju kao ljudsko biće\nPREDSEDNIK o hapšenju Dijane Hrkalović: "Neko je danas progovorio"\nVučić: Emisija je počela u 22 sata Printskrin: TV Prva Predsednik Republike gostuje večeras u…\nIn HRONIKA IZDVOJENO NASLOVNA\nDIJANA se FOTKOM obratila pratiocima na Instagramu: „DOBRO VEČE, JA SE MALO VRATILA\nDOKTOR PUTIN: Rusija nanela dva nemilosrdna udarca dolaru\nŠOK OBRT U SLUČAJU PRETUČENE BEBE KOJOJ SU POLOMLJENE RUKE I NOGE? Evo koga je familija optužila za ZVERSKO PREBIJANJE\nNAJNOVIJI KOVID PRESEK! Epidemija virusa u Srbiji: Za dan inficirano više od 5.000, preminulo 62 građana!\nKAKVA DRAMA U LIGI ŠAMPIONA\nOD ČETVRTKA ĆEMO DA SE MRZNEMO! Meteorolog objavio detaljnu prognozu za narednu nedelju! (FOTO)


„Škole za 21. vijek“ – nastavak uspješne saradnje Ministarstva i Britanskog savjeta\n„Škole za 21. vijek“ – nastavak uspješne saradnje ...\nObjavljeno: 09.06.2021. • 07:40\nDogađaj u okviru projekta „Škole za 21. vijek“, kome su predstavnici Ministarstva prosvjete, nauke, kulture i sporta, prisustovovali na poziv Nj. E. ambasadorke Velike Britanije u Crnoj Gori, Karen Medoks, bio je upriličen 8. juna, na brodu Kraljevske ratne mornarice „Ričmond“ u Luci Bar. Delegaciju Ministarstva predvodila je v. d. generalne direktorice Direktorata za srednje obrazovanje, Marija Lalatović.\nDomaćini ovog događaja, osim direktorice Britanskog savjeta, Vanje Madžgalj, bili su i inženjer za komunikacione i informacione sisteme na brodu, poručnik Gavin Partun i zamjenik šefa misije u Britanskoj ambasadi, Stiv Erik.\nU okviru radionice je planirano da se gosti upoznaju sa inovativnim radovima učenika osnovih i srednjih škola iz oblasti mikrobit programiranja koji je osnova STEM projekta „Škole za 21. vijek“, a u kojima učestvuje jednak broj djevojčica i dječaka. Posebno učešće u radionici imali su predstavnici nastavnika i učenika OŠ „Marko Nuculović“, Ulcinj, OŠ „Savo Pejanović“, Podgorica, OŠ „Milosav Koljenšić“, Danilovgrad, Srednje pomorske škole, Kotor i Srednje stručne škole, Bar. Učenici su svojim kreativnim doprinosom predstavili makete u kojima su mikrobitovi našli upotrebljivost, koristeći se raznim tehnologijama koje se mogu primijeniti u naučne svrhe.\nPredstavnici Ministarstva, su se u ime ministarke Vesne Bratić, zahvalili na korisnoj prezentaciji. Posebnu zahvalnost su uputili organizatorima ovog događaja uz obećanje da će podržati ovaj izuzetan razvojni naučno-obrazovni projekat. „Svi razvojni projekti su imperativ nove Vlade“, istakli su predstavnici Ministarstva i naglasili da je, u budućem periodu, kroz strategiju koju ICT sektor već priprema za period 2021/2027. navedeno koji su planirani kapaciteti neophodni na polju informacionih unapređenja, počev od nabavke računarske opreme, jačanja mrežne logistike do digitalizacije i razvojnog programa obuka nastavnika i učenika sa posebnim naglaskom na STEM projekat. Tradicija uspješne saradnje između Britanskog savjeta i Ministarstva prosvjete, nauke, kulture i sporta, biće nastavljena i dodatno intenzivirana.\nškole za 21 vijek Karen Medoks Vanja Madžgalj Marija Lalatović osnovno obrazovanje srednje obrazovanje prosvjeta


DR PREDRAG TERZIĆ, PO DRUGI PUT GRADONAČELNIK KRALJEVA · Kraljevo.online\nNASLOVNA VESTI DR PREDRAG TERZIĆ, PO DRUGI PUT GRADONAČELNIK KRALJEVA\nDR PREDRAG TERZIĆ, PO DRUGI PUT GRADONAČELNIK KRALJEVA\nPrvi put u Kraljevu na najvišu funkciju gradonačelnika grada u dva uzastopna mandata izabran isti čovek\nNa drugoj sednici Skupštine grada Kraljeva u novom sazivu, danas je, za gradonačelnika grada Kraljeva odbornici su izabrali dr Predraga Terzića, diplomiranog politikologa, koji je funkciju gradonačelnika obavljao i prethodne četiri godine.\nPredlažući dr Predraga Terzića, predsednik Skupštine Nenad Marković je istakao da, drugi put, s ponosom, ima čast da za gradonačelnika predloži istog čoveka, iza koga su rezultati, vidan i očigledan napredak grada.\nDr Predrag Terzić je, obraćajući se odbornicima Skupštine grada Kraljeva, istakao: „Konačno, posle tri decenije, ovu izvršnu vlast, i zakonodavnu vlast koja je podržava, karakteriše kontinuitet. Mi, kao tim odbornika, predsednika Skupštine, njegovog zamenika, članova Gradskog veća, zamenika i pomoćnika gradonačelnika, u prethodne četiri godine, uspeli smo da, zajedno sa Republikom, predsednikom Republike Srbije Aleksandrom Vučićem, Vladom Republike Srbije, postignemo zapažene rezultate. Mi smo, kao Gradsko veće, uspeli da četiri godine donosimo veoma važne odluke za sve građane Kraljeva, a odbornici Skupštine grada Kraljeva su nam još jednom dali poverenje. Izborna lista „Aleksandar Vučić –z a našu decu“ je na lokalnim izborima u Kraljevu osvojila čak 27.000 glasova. Na prethodnim izborima 2016. godine osvojili smo 21.000 glasova, a dokaz da smo dobro radili je i to što smo osvojili 6.000 glasova više na izborima 21. juna 2020. godine“.\nOn je u ekspozeu govorio o tome šta su predstavnici grada Kraljeva, u prethodne četiri godine, uz svesrdnu pomoć predsednika Republike Aleksandra Vučića i Vlade Republike Srbije, uspeli da postignu, a najavio je i nove projekte koje će realizovati u narednom četvorogodišnjem mandatu.\n„Dve velike kraljevačke firme „Leoni“ i „Taj grupa“, počeće da rade u punom kapacitetu. Na današnji dan u „Leoniju“ je zaposleno 1.389 radnika, a u „Taj grupi“ radi 540 građana Kraljeva. Do 2023. godine u ove dve fabrike bi trebalo da radi 7.500 ljudi. Ako znamo da su posle 2000. godine u Kraljevu prestali da postoje „Magnohrom“ sa 5.500 radnika, Fabrika vagona koja je zapošljavala 4.200 Kraljevčana, „Kablar“u kome je radilo 3.000 ljudi ,„Jasen“sa 2.500 radnika, „Autotransport“ koji jezapošljavao 1.500 radnika,\n„Poljopromet“ i „Trgopromet“ i čitav niz drugih preduzeća, ali se danas, uz pomoć predsednika, otvaraju dve velike nove fabrike, to su istorijski trenuci za grad Kraljevo“, rekao je, između ostalog, Terzić, dodajući: „S obzirom na to da je izgrađena deonica auto-puta od Beograda do Preljine, a da je grad Kraljevo završio eksproprijaciju zemljišta za izgradnju auto-puta od Mrčajevaca do Adrana, grad Kraljevo će biti spojen sa Beogradom auto-putem. Naš aerodrom „Morava“ u Lađevcima će proraditi u punom kapacitetu, Goč će se razvijati kao planina za odmor radničke klase, dece radnika i seoske dece. Mi ćemo se potruditi da izgradimo još puteva i, naravno, ono što je jako važno-da izgradimo Severnu obilaznicu da bismo izmestili težak saobraćaj iz centralnih gradskih ulica“, najavio je novoizabrani gradonačelnik Kraljeva. On je istakao i da je mnogo urađeno na razvoju sportske infrastrukture, ali i na sportskim rezultatima na teritoriji grada. „Grad Kraljevo je u prethodnih nekoliko godina izdvajao značajna finansijska sredstva za razvoj sporta, ali i za razvoj sportske infrastrukture. S obzirom na to da se izgradnja zatvorenog bazena nalazi u programu „Srbija 20-25“, koji je promovisao predsednik Republike Srbije Aleksandar Vučić, treba reći da će u ovom periodu biti izgrađen i zatvoreni bezen.\nLjubitelji fudbala, ljubitelji „Sloge“,moći će da uživaju u velelepnom fudbalskom stadionu sa 8.000 mesta koji će biti izgrađen na mestu gde se danas nalazi sportski centar „Magnohrom“, izjavio je gradonačelnik, ali je istakao da sve što je postignuto nije uradio jedan čovek. „Nisu uradila ni dva čoveka. Ovo je uradio tim ljudi, tim koji čine 70 odbornika Skupštine grada, predsednik Skupštine, njegov zamenik, gradonačelnik i njegov zamenik, većnici i pomoćnici. Kontinuitet čine ideje, planovi, strategije, ali i ljudi koji to sprovode“, rekao je Terzić istakavši da će, među1 3 članova novog saziva Gradskog veća, biti devet starih. On je zahvalio svim većnicima iz prethodnog saziva, članovima koji nisu ponovo predloženi, dr Gordani Stojković, Milanu Miloševiću, Milunu Jovanoviću, Radoju Tomaševiću, najavivši da će, pored novih većnika, biti i novih pomoćnika gradonačelnika.\n„Očekujem da će stari većnici raditi još više, da će novi uneti i novu energiju, i da ćemo svi zajedno kao tim nastaviti da razvijamo naše Kraljevo. Vama koji ste bili odbornici u prethodnom sazivu želim da zahvalim na jednoj odluci, najvažnijoj, kada je usvojen planski dokument koji je omogućio otvaranje 5.000 radnih mesta u Kraljevu. To je najvažnija odluka koju ste doneli za četiri godine“, poručio je istakavši: „Prethodno Gradsko veće neće ljudi pamtiti po tome što smo održali 136 sednica za samo četiri godine, kao ni Skupštinu po broju sednica. Sve nas će pamtiti po fabrikama, po aerodromu, auto-putu, po promenama koje je grad Kraljevo čekao decenijama. Svima nam želim da nastavimo ovim putem, da podignemo Kraljevo na ono mesto koje mu i pripada, da razvijemo svoj grad. Uveren sam da će ovaj tim ljudi, za koji danas glasate, to uraditi, da smo sposobni to da uradimo, da smo vam\npokazali da možemo i da ćemo na kraju, svi za našu decu, u tome uspeti“, poručio je dr Predrag Terzić, gradonačelnik grada Kraljeva.\nFunkciju zamenika gradonačelnika će, kao i do sada, na osnovu glasova odbornika kraljevačke Skupštine, obavljati Vukman Rakočević, a Gradsko veće grada Kraljeva će, pored dosadašnjih članova Vladimira Lazarevića, Ivana Bunardžića, Aleksandra Cvetkovića, Igora Cvetkovića, Milomira Šljivića, Miloša Ugrenovića i Miljana Vasiljevića, činiti i novoizabrani Novica Lišanin, Ivana Bazić, Radoica Kočović i Vladan Vranić.\nNa drugoj sednici Skupštine grada Kraljeva potvrđeni su i mandati odbornicima, za zamenika predsednika Skupštine grada Kraljeva izabran je Milenko Stefanović, a za zamenika sekretara postavljen je Đorđe Vidović. Na konstitutivnoj sednici Skupštine grada Kraljeva, održanoj 18. avgusta 2020. godine, za predsednika Skupštine ponovo je izabran Nenad Marković, a za sekretara Skupštine Dragana Petković.


Presuda egipatskim aktivistima uprkos međunarodnim pritiscima | Tacno.net\nAutor 👤tačno.net 22.12.2021. u 10:04\nAla Abdel Fatah, foto: AFP\nTrojica egipatskih aktivista, među kojima istaknuti učesnik protesta 2011. godine, osuđena su u procesu za koji organizacije za ljudska prava kažu da je poslednji u nizu slučajeva kršenja ljudskih prava u Egiptu. Sud u Kairu im je izrekao višegodišnje zatvorske kazne, uprkos međunarodnim pritiscima, ali i naporima zemlje da popravi stanje ljudskih prava zbog kojeg je u sporu sa Zapadom, pišu svetski mediji.\nPet godina zatvora zbog retvita\nAla Abdel Fatah, sekularni kritičara režima i ikona egipatske revolucije 2011. godine, osuđen je 20. decembra na pet godina zatvora zbog širenja lažnih vesti, ukazuje Fajnenšl tajms (The Financijal Times).\nFatah je osuđen zbog “širenja lažnih vesti koje narušavaju nacionalnu bezbednost” zbog retvitovanja i na presudu se ne može uložiti žalba.\nMohamed Baker, jedan od advokata Abdela Fataha, osuđen je na četiri godine zatvora po istoj optužbi. Obojica su uhapšena 2019. i proveli su skoro dve godine u pritvoru. Slična zatvorska kazna izrečena je i blogeru Mohamedu Ibrahimu.\nPoslednji u nizu slučajeva\nEgipatski sud osudio je trojicu istaknutih aktivista uprkos međunarodnom pritisku da budu oslobođeni u slučaju koji je izazvao kritike zbog stanja ljudskih prava u toj zemlji, ističe Volstrit džurnal (The Wall Street Journal).\nTrojica osuđenih aktivista su u zatvoru od septembra 2019. posle akcije vlasti u kojoj su pritvorene hiljade ljudi kako bi se ugušili retki protesti na kojima je tražena smena predsednika Sisija, ukazuje američki list, dodajući da njihove porodice i organizacije za ljudska prava kažu da njih trojica tada nisu učestvovali u protestima.\nPresuda trojici aktivista je, poslednji u nizu slučajeva zbog kojih lokalne i međunarodne grupe za ljudska prava optužuju Sisijevu vladu za kršenje ljudskih prava, pošto su desetine hiljada ljudi uhapšene u obračunu vlade s političkim protivnicima od vojnog udara 2013, navodi Volstrit džurnal i ukazuje da su aktivisti, novinari i borci za ljudska prava proveli godine u zatvorima bez optužbi po egipatskom sistemu predsudskog pritvora.\nStanje ljudskih prava u Egiptu je izvor sporenja Kaira i Zapada. Administracija predsednika SAD Džoa Bajdena (Joe Biden), koja nastoji da ljudska prava i demokratija budu u temelju njene spoljne politike, u septembru je uskratila 130 miliona dolara vojne pomoći Egiptu zbog pitanja ljudskih prava, mada Vašington nastavlja da sarađuje s Kairom na regionalnim bezbednosnim problemima i u drugim oblastima.\nEgipatsko Ministarstvo spoljnih poslova je u nedelju, 19. decembra, odbacilo saopštenje nemačke vlade u kojem je pre presude traženo oslobađanje trojice aktivista, navodeći da je to mešanje u odluke lokalnih sudova.\nBrutalno kršenje građanskih prava\nPresude aktivistima sugerišu da egipatska vlada nije smanjila suzbijanje disidenata, uprkos naporima da poboljša svoj imidž po pitanju ljudskih prava, priznajući da međunarodne kritike štete njenom diplomatskom položaju i ekonomskim interesima, ističe Njujork tajms(The New York Times).\nEgipatska vlada najavila je strategiju za unapređenje ljudskih prava u narednih pet godina, ali kritičari kažu da je bilo malo naznaka bitnijih promena, već da je reč samo o pozi kako bi se odvratila pažnja od represije.\nVlada je u oktobru ukinula četvorogodišnje vanredno stanje, ali je predsedniku i službama bezbednosti dala ovlašćenja koja im i dalje daju slobodu da guše proteste i kontrolišu medije. Vlasti su oslobodile nekoliko istaknutih aktivista iz zatvora, mada hiljade su i dalje u zatvoru, dok sudovi nastavljaju da presuđuju drugima.\nSisi je posle preuzimanja vlasti nadzirao brutalno kršenje građanskih prava, gušenje političke opozicije i javnog izražavanja neslaganja, kao i korišćenje sile za suzbijanje protesta. Grupe za ljudska prava kažu da je obračun rezultirao stotinama mrtvih i da su desetine hiljada ljudi zatvorene.\nU maju je više od 30 zemalja, uključujući SAD i njihove najbliže saveznike, objavilo veoma kritičko saopštenje pozivajući Egipat da dozvoli aktivistima, medijima i drugima da govore “bez straha od zastrašivanja, uznemiravanja, hapšenja, pritvora ili bilo kojeg drugog oblik odmazde”.\nZatvorska saga Abdela Fataha\nPresuda na pet godina zatvora Abdelu Fatahu je poslednji preokret u sagi u kojoj je on veći deo poslednje decenije proveo iza rešetaka, ukazuje Vašington post (The Washingon Post).\nAbdel Fatah je jedan od nekoliko članova njegove porodice koji su bili u zatvoru. Njegova mlađa sestra Sana Seif osuđena je u martu za širenje lažnih vesti, zloupotrebu društvenih medija i vređanje policajca na dužnosti. Amnesti internešenal (Amnesty International) opisao je njenu osudu kao “razoran udarac pravu na slobodu izražavanja u Egiptu”.\nU potonjim godinama, Abdel Fatah je optužen za organizovanje nezakonitog protesta, posle čega je osuđen na pet godina zatvora. Pušten je 2019. godine pod uslovom da se svake noći javlja u lokalnu policijsku stanicu u kojoj je mesecima spavao, ali je ubrzo ponovo zatvoren.\nU eseju objavljenom u Njujork tajmsu 17. decembra, njegova majka, Laila Sueif, napisala je da je većinu vremena u zatvoru proveo “bez optužbi, u predsudskom pritvoru” i da mu se “sudi za retvitovanje tvita o zatvoreniku koji je umro posle mučenja, u istom zatvoru u kojem se Ala sada nalazi”.\nOrganizacije za ljudska prava navode da su Abdelu Fatahu i drugim aktivistima podmetnute optužbe i da je suđenje lažno, ukazuje BBC.\nGrupe za ljudska prava optužuju vladu predsednika Sisija da suzbija svaki oblik neslaganja otkako je predvodio puč protiv njegovog prethodnika Mohameda Morsija 2013. i navode da su desetine hiljada kritičara vlade, uključujući aktiviste i advokate za ljudska prava, arbitrarno pritvorene.\nAmnesti internešenal je saopštio da je presuda “travestija pravde”, dok je Komitet za zaštitu novinara ocenio da je “neprihvatljiva”.\nHjuman rajts voč (Human Rights Watch) je dan pre presude saopštio da je suđenje trojici aktivista obeleženo brojnim kršenjima prava na pravično suđenje i kršenjima propisanog procesa.\nPorodica Abdela Fataha rekla je Hjuman rajts voču da su njegovi advokati mogli da vide spise predmeta samo u prisustvu tužilaca, dok je sud uporno ignorisao njihove zahteve da dobiju kopije dokumenata.\nAktivisti su se, prema Hjuman rajts voču, takođe suočili s “užasnim” uslovima u zatvoru. Porodica Abdela Fataha rekla je da je bio premlaćen i ponižavan u pritvoru, da mu je zabranjen pristup materijalu za čitanje, radiju i zatvorskoj biblioteci i da mu nije dozvoljeno vreme za rekreaciju van ćelije.\nArapska mreža za informacije o ljudskim pravima saopštila je da su vlasti blogeru Ibrahimu onemogućile da ga posećuju advokati i porodica od februara 2020, čak i pošto je pokušao samoubistvo u avgustu.


Đukanović: Velikodržavni nacionalizmi, koji su ugrozili BiH, nisu sahranjeni - Index.ba\nPredsjednik Crne Gore Milo Đukanović primio je delegaciju iz Bosne i Hercegovine koju su činili Amel Suljević, izaslanik člana Predsjedništva BiH Šefika Džeferovića, i predstavnici Fondacije “Alija Izetbegović” Sabina Berberović Izetbegović i Muhamed Mulahmetović i uručili mu zvaničnu inicijativu o pokroviteljstvu Projekta “Nacionalno blago BiH”.\nĐukanović je uz dobrodošlicu izrazio zadovoljstvo što će Crna Gora biti prva država, izvan granica BiH, u kojoj će se predstaviti bosanskohercegovačko nacionalno kulturno blago, odnosno blago svih nas.\n– Želim da se zajedno izborimo za to zrno građanskog koje će da nas okuplja – kazao je on.\nZatim je istakao da zna kroz kakva iskušenja prolazi BiH i da se nažalost pogoršanja političkih i sigurnosnih pitanja i danas najdrastičnije prelamaju preko BiH, prenosi RTCG.\n– Velikodržavni nacionalizmi, koji su ugrozili tu državu, nisu sahranjeni, iako su doživjeli poraz – kazao je predsjednik Đukanović i podsjetio na vrijednosti koje je sačuvala Crna Gora – mir, multietničku demokratiju, suživot, stabilnost i evropsku budućnost.\n– Želimo da budemo od koristi i BiH i njenim građanima – poručio je Đukanović sagovornicima i istakao da inicijative, poput ove, treba da okupljaju i vode na putu integracija.\nIzaslanik člana Predsjedništva BiH Šefika Džeferovića, i predstavnici Fondacije “Alija Izetbegović”, prenijeli su predsjedniku Đukanoviću pozdrave uz zadovoljstvo što, kako su kazali, “dijelimo evropsko kulturno nasljeđe”.\nIzaslanik Suljević je Predsjedniku uručio poziv predsjedavajućeg i člana Predsjedništva BiH Komšića i Džeferovića da bude gost na ceremoniji obilježavanja dana nezavisnosti BiH.\n– Želimo da nam svojim dolaskom u Sarajevo ukažete čast, kao što ste to učinili ovim pokroviteljstvom – rekao je Suljević.\nPostavka “Nacionalno blago BiH” premijerno će biti predstavljena 28. februara u sarajevskoj Vijećnici, nakon čega će se preseliti u Podgoricu\nPrethodni članakAbazović ima većinu u Skupštini Crne Gore, nije prošla njegova smjena\nNaredni članakPočela sjednica Predstavničkog doma PS BiH bez zastupnika iz RS-a


praznik – Časopis InterFON\nGde planirate da provedete prvomajske praznike? Većina nas razmišlja o tome u poslednji čas i onda ili Vam praznik propadne ili ga jednostavno ne provedete lepo. Verujemo da uglavnom mislite da ima vremena, da ćete smisliti već nešto. Ipak, za lepo putovanje kao i dobar provod neophodno je da sePročitaj više…\nAko ste umorni od jurnjave po gradu, učenja, stresa, asfalta i automobila… Imamo odličan recept za beg u prirodu, avanture na snegu i drugačiji doček Nove 2015. godine! Srbija za mlade te vodi na putovanja i doček Nove godine na jednu od najlepših planina Srbije, na pravo mesto, na dobruPročitaj više…\nPoznati lanac robnih kuća “John Lewis” u Velikoj Britaniji i ove godine ima neodoljivu reklamu za Božić. Prošle godine, glavnu ulogu je imao medved i tu reklamu je za samo 24 sata pogledalo više od 200 000 ljudi, a ove godine je pingvin u centru pažnje. Predviđanja kažu da ćePročitaj više…


Partizan ne ide u Sloveniju - SPORTSKI ŽURNAL\nCedevita Olimpija zbog povreda otkazala prijateljski meč\nIako je bio najavljeno, Partizan neće putovati u LJubljanu, na utakmicu protiv Cedevita Olimpije. Ovog puta razlog nije nestabilna epidemiolška situacija, već opterećenost povredama tima iz LJubljane.\nCrno-beli su bili spremni za put, torbe spakovane, kada je iz Slovenije došla vest da je utakmica otkazana!\nRazlog – povrede Kendrika Perija i Roka Lenija Ukića, koji će jedno vreme raditi po posebnom programu.\nKako se navodi na sajtu kluba, Peri je u meču protiv Budućnosti dobio udarac u desno koleno i nije mogao da nastavi utakmicu. Dok je Roko Leni Ukić povredio mali prst desne šake na treningu u ponedeljak pre podne.\nTako će crno-beli ponovo morati da menjaju plan priprema. Podsećamo, početkom meseca su otkazali učešće na turniru u Sarajevu, pa su morali da zakazuju utakmice u Beogradu.\nSpreman na ovakvu mogućnost, Vlado Šćepanović je nedavno rekao i da će njegov tim, u slučaju da putovanje u Sloveniju bude otkazano, poku-šati da organizuje još neku utakmicu u Beogradu.


ISTERALI IH GLADNE: Predsednica kongresa SAD izbacila migrante iz svoje vile! (VIDEO) | Vesti Dana\nNensi Pelosi političarka koja najvatrenija zastupa ideju da migrantima treba dozvoliti slobodan ulaz u Ameriku, odbila je da primi grupu ileglanih migranata bez krova nad glavom u svoju multi-milionsku vilu u Kaliforniji, a odbila je i da ih nahrani iako su je zamolili za sendviče jer su bili gladni.\nLaura Lumer aktivistkinje protiv ileglne migracije i migrantskog nasilja, pokupila je grupu migranata sa ulice i odvela ih u dvorište političarke Nensi Pelosi koja je spiker u američkom kongresu, što predstavlja najvišu funkciju u toj instituciji sličnu predsedniku parlamenta u evropskim zemljama. Pelosi je članica demokratske stranke i podržava masovnu migraciju, a zidove protiv migranata ja nazvivala nemoralnim.\nNensi Pelosi gaji globalističke stavove i veruje da migrantima treba dozvoliti slobodan ulazak na tlo Sjedinjenih Američkih Država, pa je američka aktivistkinja jevrejskog porekla Laura Lumer odlučila da testira humanost političarke tako što je dovela grupu migranata koji nemaju gde da prespavaju ispred vile Nensi Pelosi, jer kako Lumer ističe pravilo slobodnog ulaska na tlo vaše zemlje treba da se primeni i na kuću političarke koja se nalazi na teritoriji SAD.\nLumer je ispred vile došla sa grupom ilegalnih migranata iz Meksika i Gvatemale, aktivistkinja je sa migrantima preskočila manji zid kojim je ograđena vila i unela unutra šator, dekorisan sa slikama ljudi za koje se kasnije ispostavilo da u žrtve ubistava koje su migranti počinili nad građanima SAD.\n— Will Sommer (@willsommer) 14. januar 2019.\nMigranti su došli na vrata predsednice Kongresa i zatražili da uđu unutra i spreme sendviče u kuhinji, jer su gladni, ali im nije dozvoljeno da uđu unutra.\nVrata su zaključana, a Laura Lumer kaže da je Pelosi time pokazala svoje licemerje jer dok propagira politiku „otvorenosti i otvorenih granica“ ne želi da primi migrante u svoju vilu.\nAktivisti su reakcijom policije izbačeni iz dvorišta, na šta je Lumer na video snimku rekla „Evo sad nas deportuju“.\nIzvor: Dnevna Gazeta/Dejli Koler


Značajan medijski doprinos Godišnjem sastanku i poslovnom forumu EBRD-a - Akta.ba\n04.04.2019. 08:53 / Izvor: Fena\nMinistar vanjske trgovine i ekonomskih odnosa BiH Mirko Šarović jučer je potpisao Protokol o medijskom partnerstvu s predstavnicima više medijskih kuća, među kojima je i Federalna novinska agencija (FENA).\n"Sigurno je najveći u zadnjih 20 godina po svom značaju, obimu, broju učesnika i zbog toga smo se i odlučili da pozovemo i vas da nam se pridružite, jer bez vas ovaj događaj ne može da ima toliki značaj koji treba da ima za BiH", kazao je Šarović.\n"To će biti jedan događaj bez presedana u Sarajevu i u BiH, jer se očekuje da pored skupštine guvernera bude i još 16 različitih povezanih događaja. Uz skupštinu guvernera, BiH će imati priliku da se predstavi na svom danu, odnosno predstavljanju zemlje domaćina kako je to uvijek na ovim konferencijama", napomenuo je ministar Šarović.\n"Bosna i Hercegovina očekuje da na ovoj skupštini potpiše ugovore s Evropskom bankom za obnovu i razvoj u vrijednosti 220 miliona eura, koji su već pripremljeni. Oni se, prije svega, odnose na razvoj infrastrukture, odnosno Koridor 5-C. Ali, mi očekujemo da ovaj samit značajno utiče na povećanje udjela BiH u aranžmanima s Evropskom bankom. To povećanje, po našim procjenama, u narednih godinama iznosit će 50 posto", naveo je Šarović.\nDodao je da, imajući u vidu da smo do sada 'povlačili' godišnje 200 miliona eura, „očekujemo u 2019. godini i narednim godinama najmanje 300 miliona eura“.\n"Mislim da ćete i vi biti ti koji će pomoći da tu šansu iskoristimo. Ova skupština EBRD-a pomoći će Bosni i Hercegovini uopšte u povećanju njene konkurentnosti, posebno kada je u pitanju jedan opšti imidž zemlje pogodne za investicije. Ključna poruka sa ovog samita treba da bude stabilan region, stabilan prostor zapadnog Balkana, koji će omogućiti veće i dugoročnije i izdašnije investicije u Bosnu i Hercegovinu", poručio je Šarović.\n"Hvala vam na tome što ste prepoznali ovaj značajan trenutak i što ćemo svi zajedno biti dio jednog velikog događaja. Uvjeren sam da možemo da pokažemo da smo sposobni i spremni i da znamo da organizujemo ovako velike događaje kao što će biti predstojeća 28. skupština Evropske banke za obnovu i razvoj", naveo je ministar Šarović.\n"Očekujemo više od 250 internacionalnih i regionalnih medija koji će biti prisutni. Očekujemo uživo prenos na BBC-u", navela je Beganović.


srbijasport.net - Vesti - Srpske lige - Vrsni golgeter Nened Kudrić "posvađao" komšije\nSubota, 08.08.2020 19:46\n10.07.2020 V. Jankov\nPromenio odluku: Nenad Kudrić\nNišta od najavljenog dolaska vrsnog golgetera Vojvodine iz Bačkog Gradišta Nenada Kudrića u OFK Bečej 1918. Iako je sve bilo dogovoreno, samo se čekao završetak izolacije cele porodice Kudrić zbog pozitivnog nalaza na koronavirus Nenadovog mlađeg brata Igora, ispisnica je u međuvremenu prosleđena Tisi iz Adorjana.\n- Imali smo dobru volju da pružimo šansu za afirmaciju Nenadu Kudriću, ali on nije ispoštovao dogovor i želimo mu sreću bez obzira gde da nastavi karijeru, kratko je tim povodom rekao potpredsednik srpskoligaša sa Tise Nedeljko Vasić.\nKako stvari stoje, Nenad Kudrić će, ipak, ispuniti želju da zaigra u srpskoligaškoj konkurenciji, jer će Tisa iz Adorjana, po svemu sudeći, „na mala vrata“ izvaditi vizu za karavan vojvođanskih srpskoligaša.\n- Istina je da sam planirao da se vratim u Bečej, čiji sam dres nosio u pionirskoj i kadetskoj konkurenciji, ali se iznenada pojavila daleko povoljnija ponuda Tise iz Adorjana i kako sam imao vremena tokom izolacije da dobro razmislim, odabrao sam ovu drugu ponudu. Istekla mi je izolacija i danas ću imati prvi trening u novom klubu, saznali smo od Nenada Kudrića zbog čega je promenio kurs i otplovio uzvodnu uz Tisu.\nMeđutim, nije to ostalo bez posledica u odnosu saradnje dva komšijska kluba. Pogotovo što je prvi čovek Vovodine Nenadov otac Goran Kudrić, koji kaže da Bečejci nikoga iz kluba nisu kontaktirali prilikom željenog angažmana Nenada. Epilog je otkazivanje međusobne utakmice zakazane za nedelju, 12.jula, u Bačkom Gradištu. Ne treba stavljati „so na ranu“ i tražiti uzrok otkazivanja preko potrebne utakmice i jednima i drugima. Vreme će, veruje se, izlečiti pojedine sujete, pogotovo što, gotovo, polovinu vojvođanskog ligaša iz Bačkog Gradišta čine fudbaleri iz Bečeja.\nSrpske lige Muškarci Srpska liga Vojvodina Bečej 1918 Tisa Srbija Južnobački okrug Bečej\nIlija Tutnjević očekuje da se kraj Tise konačno fudbalski dokaže\nNovi srpskoligaš Tisa završava gradnju jednog od...


ŠTA ĆE JOŠ DA MU SE DESI? Pretukao političara, bio u zatvoru, doživeo najtežu povredu u sportu, a sada je njegova žena pokušala da se ubije - MaxBet Sport\nKokorina i Mamajeva su svojevremeno sprovodili u sud (Foto: Beta/AP)\nBurne godine proživljava ruski fudbaler Pavel Mamajev. Tamna strana njegovog života počela je 2018, kada je zajedno sa Aleksandrom Kokorinom u jednom restoranu u Moskvi pretukao uticajnog ruskog političara Denisa Paka. Osuđen je na 17 meseci zatvora, odslužio je deo kazne i vratio se fudbalu.\nNa meču Spartak M. – Krasnodar, naša kladionica nudi kvotu 5.80 za igru X-1.\nMeđutim, ove zime usledio je novi šok. Deo ruskih medija prenosi da je njegova supruga Alana pokušala samoubistvo, pošto je saznala da je suprug varao sa izvesnom Špankinjom, dok je njegov klub Rostov bio na zimskim pripremama. Ona je pronađena bez svesti u stanu u Moskvi, ali joj je na vreme ukazana lekarska pomoć.\nPavel Mamajev je dobio otkaz posle incidenta u Moskvi, a sada je igrač Rostova. Međutim, početkom novembra je zadobio najtežu povredu u sportu, pucanje Ahilove tetive i za njega je sezona završena.\nTagovi:FK RostovFudbalsko prvenstvo RusijePavel Mamajev\nRendžers i zvanično šampion, prva titula u fudbalskom životu Stivena Džerarda!


MEDVEDEV TRAMPU: Tražite rat i dobićete ga, Rusija se neće povući, pripremite se za potpuni vojni sukob ... | WebTribune\nHome IZBOR MEDVEDEV TRAMPU: Tražite rat i dobićete ga, Rusija se neće povući, pripremite se za potpuni vojni sukob …\nPosted date: април 09, 2017 In: IZBOR, SPEKTAR\nU saopštenju u petak ruski premijer Dmitrij Medvedev upozorio je da je američki napad protiv Asadovog režima ne samo prekršio međunarodno pravo, nego i rizikuje rat sa Rusijom: SAD bi trebalo da se pripremi za potpuni vojni sukob sa Rusijom, mi nećemo uzmaći”.\n“Umesto njihove stalno ponavljane teze o zajedničkoj borbi protiv zajedničkog neprijatelja – Islamske države, Trampova administracija je dokazala da će se ona žestoko boriti protiv legalno izabranih vlasti u Siriji,“ rekao je Medvedev.\nRanije u toku dana je Kremlj objavio izjavu prema kojoj “Predsednik Putin smatra američke napade na Siriju agresijom protiv jedne suverene države, što je kršenje međunarodnog prava i izmišljanje izgovora. Ovaj korak Vašingtona će naneti veliku štetu američko-ruskim odnosima.“\nU međuvremenu, Međunarodni komitet Crvenog krsta je rekao za Reuters da situacija u Siriji “odgovora međunarodnom oružanom sukobu,“ nakon američkih raketnih napada na sirijsku vazdušnu bazu.\n“Svaka vojna operacija od strane države na teritoriji druge države bez saglasnosti ostalih, odgovara međunarodnom oružanom sukobu,“ rekla je portparolka Međunarodnog komiteta Crvenog krsta za Reuters u Ženevi.\n“Dakle, prema raspoloživim informacijama – američkog napada na sirijsku vojnu infrastrukturu – situacija odgovara međunarodnom oružanom sukobu.“\nPrethodni vazdušni napadi na sirijsku teritoriju od strane koalicije na čelu sa SAD, su bili samo protiv militantne grupe Islamske države, koja je ujedno i neprijatelj sirijske vlade. Rusija je sprovodila vazdušne napada u tandemu sa svojim saveznikom Sirijom od septembra 2015. godine, dok se iranska milicija takođe borila zajedno sa vojskom sirijskog predsednika Bašara al Asada. Zvaničnici MKCK su uvrstili američke napade sa američkim vlastima kao deo svog tekućeg poverljivog dijaloga sa stranama u sukobu, rekla je portparolka, odbijajući da iznese detalje.\nMKCK, čuvar Ženevske konvencije gde se postavljaju pravila rata, proglasio je Siriju unutrašnjim oružanim sukobom – ili građanskim ratom, laički rečeno – u julu 2012. godine.\nPrema međunarodnom humanitarnom zakonu, bez obzira da li je sukob unutrašnji ili međunarodni, civili moraju biti pošteđeni a medicinske stanove zaštićene. Zaraćene strane moraju razmotriti ključne principe predostrožnosti i proporcionalnosti i razlikovati borce i civile.


Vesti online / Sport / Fudbal / Janković: Na kritike se ne obazirem, na pohvale ne uzlećem\nFudbaler Partizana Marko Janković, strelac atraktivnog gola u porazu od Vojvodine u Novom Sadu (2:1), rekao je da zna koliko vredi i da zbog toga ni pohvale ni kritike na njegov račun ne uzima previše ozbiljno.\nČvrsto na zemlji: Marko Janković\n- Ja sam neko ko uvek zna koliko može i vredi bez obzira na situaciju i na trenutno stanje. U fudbalu kao i sportu dolazi do pada forme, što je i normalno, ali je najbitnije truditi se da se to prevaziđe. Ne obazirem se na negativne komentare, kao što ni posle pozitivnih ne poletim - izjavio je Janković za klupski sajt posle utakmice u Novom Sadu.\nPrema rečima crnogorskog reprezentativca, crno-beli su morali da iskoriste nekoliko ozbiljnih prilika, ali i da nisu smeli da, kako kaže, olako prime golove.\n- Morali smo da iskoristimo šanse koji smo imali i koje su bile stopostotne, a sa druge strane ne možemo da dozvolimo da ih olako primamo - rekao je Janković.\nJanković se ogradio od procene odluke glavnog sudije Milorada Mažića da dodeli crveni karton Saši Zdjelaru zbog udaranja bez lopte Lazara Arsića, ali je rekao da veruje da nije bilo greške.\n- Situaciju kod Zdjelara nisam dobro ispratio, bio sam na drugom kraju terena, te stoga ne mogu da komentarišem. Imajući u vidu da je Mažić sudija, pretpostavljam da zna šta radi - naveo je Janković.\nFUDBAL Lalatović: Šanše 50:50, hrabriji pobeđuje\nFUDBAL JLS: Miloš Jojić fudbaler jeseni!\nFUDBAL Nikolić: Nema favorita, Vojvodina nezgodan rival Partizanu\nFUDBAL Trajković: Ne verujem šta se piše, ostajem u Partizanu!


UNICEF u saradnji sa NIS-om donirao dodatnih 50 protokomera zdravstvenim ustanovama u Srbiji - Nira Press\nPočetna » UNICEF u saradnji sa NIS-om donirao dodatnih 50 protokomera zdravstvenim ustanovama u Srbiji\nUNICEF je dostavio 50 protokomera Kliničkom centru Srbije i KBC „Dragiša Mišović“. Nabavku protokomera omogućila je kompanija NIS, koja se odazvala UNICEF-ovom pozivu privatnom sektoru za prikuplјanje sredstava za nabavku opreme za zdravstvene ustanove u Srbiji\nIz ovog kontingenta protokomera, 20 je namenjeno Infektivnoj klinici, 10 Klinici za pulmologiju, 10 Kliničkom centru Srbije i 10 KBC „Dragiša Mišović“.\n„Podrška zdravstvenim ustanovama jedan je od temelјa društveno odgovornog poslovanja NIS-a. Želimo da, koliko je u našoj moći, doprinesemo naporima Srbije na suzbijanju epidemije i zato smo se odazvali pozivu UNICEF-a za nabavku potrebne medicinske opreme. To je ujedno način da iskažemo zahvalnost lekarima na njihovim vanrednim naporima u ovom periodu, kao i da doprinesemo da naši sugrađani imaju još bolјe uslove za lečenje. Ova epidemija je pokazala koliki je značaj solidarnosti i NIS će i u narednom periodu, kao i do sada, nastaviti sa snažnom podrškom zajednici“, izjavio je Kiril Tjurdenjev, generalni direktor NIS-a.\n„Zahvalјujući partnerstvu sa poslovnom zajednicom i njihovoj istinskoj solidarnosti, UNICEF je nabavio značajne količine medicinske i zaštitne opreme kako bi, od samog početka epidemije, podržao zdravstveni sistem Srbije i pacijentima obolelim od COVID-a omogućio kvalitetnu zdravstvenu zaštitu. Drago nam je da nam se priklјučila ovako značajna kompanija kao što je NIS i pomogla nam da obezbedimo 50 protokomera koji su sada najpotrebniji zdravstvenim ustanovama“, izjavila je dr Jelena Zajeganović-Jakovlјević, rukovoditelјka Programa za zdravlјe i rani razvoj dece u UNICEF-u u Srbiji. „UNICEF nastavlјa da pruža potrebnu podršku lekarima i svim drugim zdravstvenim radnicima i saradnicima, jer samo zajedno možemo uspešno da prevaziđemo izazove sa kojima se suočava zdravstveni sistem zbog novog koronavirusa“, dodala je ona.\nUNICEF je u julu poslao apel poslovnoj zajednici za prikuplјanje sredstava za nabavku protokomera. Zahvalјujući brzom odgovoru privatnog sektora, UNICEF je do sada prikupio sredstva za nabavku 411 protokomera.


Zdravstvo najkorumpiraniji sektor\nB. RADOJEVIĆ - V. C. SPASOJEVIĆ | 13. februar 2011.\nPoslednja hapšenja lekara idu naruku onima koji tvrde da je zdravstvo na vrhu lestvice korumpiranosti. Vlada je i u odgovorima na upitnik EK priznala da je zdravstvo najkorumpiraniji sektor u državi\nKAKO izgleda u praksi kad lekar traži mito? Da li nonšalantno izgovori „To će vas koštati toliko i toliko“ ili medicinska sestra preporuči pacijentu „da se doktoru oduži“? Ili lekar prosto odugovlači da bilo šta uradi sa pacijentom dok ne „sevne“ bela koverta?\nSudeći po zahtevu za sprovođenje istrage koje je podnelo Više tužilaštvo u Beogradu protiv neurohirurga Kliničkog centra Dragana Savića i Radovana Mijalčića, mito se obično „pakuje“ u priču o boljem tretmanu i skupim lekovima.\nUhapšeni lekari su, sumnja tužilaštvo, u više navrata od brata i supruga pacijentkinje B. V., iz sela Belosavci kod Topole, tražili novac, predlažući da se nad njom izvrši neurohirurška intervencija bez „otvaranja glave“, već kroz venu (embolizacijom i ugradnjom stenta). Pošto su porodici predočili da se na njihovoj klinici to ne radi, sugerisali su da bi porodica mogla da im da novac za kupovinu skupih lekova i drugog medicinskog materijala. U pitanju je bio iznos od oko 6.000 evra.\nVerovatno najtužnije deluje činjenica da je jedan od dvojice lekara (drugi je bio u operacionoj sali), 7. februara, kada su i uhapšeni, mito tražio u lekarskoj sobi pred 17-godišnjom ćerkom pacijentkinje! Otac devojčice izvadio je prikupljenu svotu od 3.000 evra, koju je dobio od prodaje njive, i na insistiranje lekara stavio ih u fioku natkasne, koju su osumnjičeni zajedno koristili. Posle izlaska oštećenih iz lekarske sobe na scenu je stupila policija, koja je lekare uhapsila i pronašla unapred obeležene novčanice.\nTako, dakle, u praksi može da izgleda davanje mita, ali i ne mora, ako se u priču ne umeša policija.\nPosle objavljivanja da su ovi lekari uhapšeni, beogradskoj policiji javilo se još petoro pacijenata koji su tvrdili da su im Savić i Mijalčić tražili novac za lečenje. Jedan je tvrdio da je uhapšenima dao 3.000 evra, drugi da su mu uzeli 1.250, treći da mu je traženo 2.200...\nKolike su stvarne razmere korupcije u zdravstvu, o kojoj se „zvoni na sva zvona“, niko ne zna pouzdano. Zajedničko istraživanje „Medijum Galupa“ i UNDP od jesenas pokazalo je da je 13 odsto građana Srbije direktno dalo neki mito, a jedna trećina njih zna ljude u svom najbližem okruženju koji su to uradili. Ovo se odnosi na sve segmente društva, ne samo na zdravstvo. Ali, anketirani su naveli da su novac najčešće davali doktorima, a potom policajcima i službenicima u državnoj administraciji.\nIstraživanje je još pokazalo da građani južne i istočne Srbije, znači krajeva koji su po pravilu siromašniji, češće nego drugi smatraju da je zdravstvo korumpirano.\nDa je uverljiv i podatak iz istraživanja da 85 odsto ljudi sami nude mito, a da lekari novac direktno traže tek u 25 odsto slučajeva, uverila se i ekipa „Novosti“. Jer u svim udruženjima za zaštitu prava pacijenata koja smo pozvali rekli su nam da im se niko nije obraćao sa žalbama da mu lekari traže novac!\nMeđu građanima vlada uverenje da novac najčešće traže kardiolozi, ginekolozi, anesteziolozi i hirurzi. Ovo nikada nije dokazano, baš kao što su na nivou priča ostali i cenovnici za pojedine usluge. Pa tako, navodno, lečenje karcinoma pluća „košta“ oko 5.000 evra, ugradnja kuka 3.000, a carski rez 1.000.\n- Nedopustivo je da neko traži 3.000 evra za operaciju - kaže dr Draško Karađinović, iz nevladine organizacije „Doktori protiv korupcije“. - To nije samo mito, nego i teško delo protiv zdravlja ljudi. Ali, to što neki doktori uzimaju mito jeste samo kraj koruptivnog lanca. Vrh je u gornjim ešelonima zdravstvenog sistema. Mladi lekari uzimaju mito jer su videli da to rade njihovi pretpostavljeni.\nKarađinović navodi i činjenicu da je sama Vlada u odgovorima na upitnik Evropske komisije, u poglavlju 23, priznala da je zdravstvo najkorumpiraniji sektor u državi. To govori da se došlo do tačke kada je neophodno pristupiti sistemskom i temeljnom menjanju zdravstvenog sistema:\n- Hapšenja lekara, koji su na kraju lanca korupcije, ne mogu ubediti EU da je to dovoljno i da će se time rešiti problem. Moramo početi sa procesuiranjem korupcije na nivou javnih nabavki u zdravstvu i učestvovanja u skupim, ali promašenim projektima, gde su zloupotrebljena donatorska sredstva Evropske unije i Svetske banke. To je jedini način da povratimo kredibilitet kao država i vratimo poverenje u zdravstveni sistem.\nLekarskoj komori Srbije na korupciju se ne žale ni lekari, ni pacijenti, jer se to razrešava preko policije i sudova, tvrdi primarijus dr Tatjana Radosavljević, predsednik Komore.\n- Prvo bismo morali da ustanovimo koliko je korupcija u zdravstvu zapravo prisutna: da postavimo dijagnozu bolesti, pa tek onda da odredimo terapiju. Lično mislim da bi uključivanje privatnih zdravstvenih ustanova u sistem javnog zdravstva smanjilo prostor za korupciju.\nOna dodaje da je državi potrebna nacionalna strategija za borbu protiv ove pošasti u svim segmentima društva, pa i među belim mantilima.\n- Za isti sto trebalo bi da sednu predstavnici Ministarstva zdravlja, Lekarske komore i zaposleni u zdravstvu. Samo tako, zajednički, možemo da nađemo rešenje i prekinemo praksu da se zbog pojedinačnih slučajeva primanja mita na stub srama stavlja cela profesija. Mora, napokon, da prestane ta „institucija“ kolektivne, i da se pređe na teren lične odgovornosti, koja, naravno, prvo mora biti dokazana u sudskom postupku.\nInače, Lekarska komora, odnosno njen Sud časti, mogu da izreknu sankcije lekaru koji je uzeo mito samo posle pravosnažne sudske presude.\nJEDINI OSUĐENI “BELI MANTIL“\nZAsada jedini „beli mantil“ osuđen za korupciju je Eugen Slavik (65), neurohirurg Kliničkog centra u Beogradu. On je u aprilu 2009. osuđen pred tadašnjim Okružnim sudom na tri godine i četiri meseca zatvora zbog primanja mita za operaciju tumora devetogodišnjem dečaku. Međutim, odlukom Apelacionog suda, u julu prošle godine, kazna mu je povećana za osam meseci. Prilikom izricanja prvostepene presude, predsednik veća je izrekao i i meru bezbednosti - zabranu obavljanja lekarskog poziva u trajanju od šest godina. Pošto je presuda preinačena i time postala pravosnažna, u januaru ove godine Slaviku je oduzeta dozvola za rad, što je prvi slučaj oduzimanja licence lekaru koji se ogrešio o profesiju. Tokom sudskog postupka utvrđeno je da je ovaj doktor od 8. decembra 2008. do 8. januara 2009. godine na Institutu za neurohirurgiju KCS tražio od Žarka M. da ga „časti“, a zatim i 300, pa 200 evra za operaciju Žarkovog sina Dejana, koji je imao tumor na kičmenoj moždini. Otac mu je dao 300 evra, a kad je Slavik zatražio još novca, prijavio ga je policiji. (N. B.)


Američki bogataši traže da se ljudi vrate na svoj posao | Info | Ekonomija\n21. maj, 01:49\nDOSTA STE BOLOVALI: Američki bogataši spremni da rizikuju – tuđe živote 0 Podeli Podeli na facebook Podeli na twitter Podeli na viber Pošalji na mail\n03.04.2020. / 09:01\nIzvor mondo.rs Izvor Bloomberg 03.04.2020. / 09:01\nPredsednik SAD Donald Tramp kaže da ne želi da lek za pandemiju korona virusa "bude gori od samog problema", a neki od najbogatijih Amerikanaca pridružuju mu se u tome.\nOvu vruću temu pokrenula je tekstom agencija Blumberg, kojaje navela da oni žele da ponovo pokrenu privredu koja bi se mogla suočiti sa najvećim kvartalnim padom u istoriji, čak i ako bi to značilo ukidanje mera socijalnog distanciranja koje su zdravstveni zvaničnici uveli radi zaštite od korona virusa u zemlji koja će "biti srećna ako umre samo četvrt miliona ljudi".\nTi investitori ne cene profit više od života ljudi, kako tvrde, već su samo "spremni da rizikuju neke strahote kako bi sprečili druge".\nOsnivač i predsednik firme za platni promet Pejceks, milijarder Tom Golisano, kaže da bi šteta zbog toga što je privreda zaustavljena mogla da bude veća od gubitka "nekoliko ljudi više".\nOn je dodao da je veoma zabrinut da će mnogi biznisi ako se ovako nastavi biti zatvoreni.\n"Biramo između dva zla", naveo je Golisano, koji smatra da bi ljudi trebalo da se vrate u kancelarije u državama koje su relativno pošteđene korona virusa, ali da u žarištima ostanu kod kuće.\nBOGATI ZARAĐUJU I KAD NIŠTA NE RADI\nVlasnik Hjuston rokitsa, Tilman Fertita, pozvao je vlasti da dozvole pokretanje biznisa u ograničenom obimu za par nedelja kako bi se izbegla ekonomska katastrofa. Fertita, čija se imovina procenjuje na 3,2 milijarde dolara, kaže da njegova kompanija "praktično ne posluje sada". Njegov stav je u suprotnosti je sa mišljenjima da bi prerano pokretanje privrede ubilo još više ljudi i konačno izazvalo i veću ekonomsku štetu. Milijarderi i drugi pripadnici elite imaju taj luksuz da i u uslovima socijalnog distanciranja mogu da zarađuju.\n"Morate odmeriti razloge za to i protiv toga", dodaje on.\nU državi Njujork, u kojoj su bolnice prepune, guverner Endrju Kuomo kaže da privredu ne bi trebalo pokretati "po cenu ljudskih života" i da razvija plan da "dopusti mladim ljudima da se vrate na posao".\nTramp, predvođen grupom hedž fondova i giganata privatnog kapitala, želi da zemlja ponovo funkcioniše do Uskrsa, iako zvaničnici zdravstvenih službi upozoravaju kako je to prebrzo zbog virusa koji je zahvatio skoro celu planetu.\nU SAD su samo kompanije sa manje od 500 zaposlenih obavezne da plaćaju bolovanje radnicima zbog korona virusa.\nEkonomisti Univerziteta Nortvestern izračunali su da bi održavanje mera socijalnog distanciranja moglo da spase oko 600.000 života na nivou cele zemlje, navodi Blumberg.\nMeđutim, Lojd Blankfejn, koji je predvodio grupu investicione kuže Goldman Saks do 2018, podstakao je pozive da se ljudi vrate poslu kada je na Twitteru naveo kako su "ekstremne mere da se ublaži kriva virusa bile na mestu 'jedno vreme', ali mogu da unište ekonomiju".\nNjegov dugogodišnji zamenik Geri Kon, koji je iz te banke otišao da postane Trampov finansijski savetnik, pita da li je vreme "da se počne diskusija o datumu kada će se privreda pokrenuti".\n"Bez takve određenosti, biznisi će pretpostavljati najgore", kazao je Kon.\nKorona ih pritisla: 6,6 miliona Amerikanaca traži pomoć za nezaposlene\nSAD bogataši proizvodnja koronavirus ekonomska kriza